title: Heinrich Harrer

text: Vuonna 1939 Harrer osallistui saksalaisen retkikunnan kanssa matkalle Himalajalle tarkoituksena kiivetä Nanga Parbat -vuorelle, joka on maailman yhdeksänneksi korkein vuori. Vuori sijaitsi tuolloin Brittiläisen Intian ja Tiibetin rajalla. Oli toisen maailmansodan syttymisajankohta, ja Britannian siirtomaaviranomaiset pidättivät Harrerin vihollismaan kansalaisena ja veivät hänet Dehradunin vankileirille tuhannen muun vihollismaan kansalaisen kanssa.


title: Heinrich Harrer

text: Harrer yritti paeta vankileiriltä monta kertaa ennen kuin onnistui 10. toukokuuta vuonna 1944 yhdessä itävaltalaisen Peter Aufschnaiterin ja kahden saksalaisen, Hans Koppin ja Bruno Treipelin kanssa, He yrittivät aluksi matkustaa Goaan, joka oli tuolloin Portugalin siirtomaa ja puolueeton alue. Se oli kuitenkin liian kaukana, joten he päättivät matkustaa Tsang Chok-la -solan kautta Tiibetiin.


title: Heinrich Harrer

text: Saapuessaan Lounais-Tiibetiin Harrer ja Aufschnaiter menivät kohti Lhasaa, jonne he saapuivat helmikuussa vuonna 1946. Kopp ja Treipel olivat kulkeneet eri suuntaan. Harrer ja Aufschnaiter viettivät seitsemän vuotta Tiibetissä.


title: Heinrich Harrer

text: Tiibetissä Harrer ystävystyi 14. dalai laman Tenzin Gyatson kanssa, joka kutsui Harrerin Potalan palatsiin nähdessään Harrerin kadulla.


title: Heinrich Harrer

text: Harrer opetti 11-vuotiaalle dalai lamalle paljon ulkomaailmasta. Harrerista tuli dalai laman yksityinen opettaja, joka opetti hänelle englantia ja maantietoa. Dalai laman ja Harrerin ystävyys säilyi vielä sen jälkeen, kun dalai lama eli maanpaossa. Dalai lama arvosti Harrerin kiinnostusta ja kansainvälistä huomiota Tiibetiä kohtaan, kun Kiina oli ottanut maan valvontaansa vuonna 1950. Harrer palasi Itävaltaan vuoden 1950 lopulla ja kirjoitti kirjoja elämästään Tiibetissä, kuten elämäkertansa "Seitsemän vuotta Tiibetissä" sekä kirjan "Kadonnut Lhasa", jotka on käännetty yli 53 kielelle.


title: Heinrich Harrer

text: Sodan jälkeen Harrer osallistui moniin antropologisiin retkikuntiin, myös vuorikiipeilyyn muun muassa Alaskassa ja Andeilla Ruwenzori-vuoristossa. Harrer johti retkikuntaa Amazonilla Belgian entisen kuninkaan Leopold III:n kanssa. Vuonna 1954 Harrer saavutti ensimmäisenä Deborah ja Hunter -vuoret, jotka sijaitsevat Alaskassa.


title: Heinrich Harrer

text: Vuonna 1962 hän johti neljän hengen retkikuntaa, joka kiipesi ensimmäisenä Puncak Jaya -vuoren huipulle. Se sijaitsee Indonesian Papuassa ja on koko Oseanian korkein kohta.


title: Heinrich Harrer

text: Myöhemmin Harrer alkoi pelata golfia ja kirjoitti kirjoja matkoistaan sekä Tiibetin kulttuurista. 1980-luvun alussa Harrer pääsi matkustamaan Tiibetiin ja kirjoitti kirjaansa "Seitsemän vuotta Tiibetissä" jatko-osan "Paluu Tiibetiin". Harrer teki yli 40 dokumenttifilmiä ja perusti tiibetiläisen museon Itävaltaan.


title: Heinrich Harrer

text: Lokakuussa vuonna 2002 Harrer sai dalai lamalta International Campaign for Tibet's Light of Truth -palkinnon kunnioituksestaan Tiibetin kulttuuria kohtaan.


title: Heinrich Harrer

text: Harrer kuoli 7. tammikuuta vuonna 2006 Friesachissa Itävallassa 93-vuotiaana.


title: Heinrich Harrer

text: On huhuttu, että Harrer olisi Sturmabteilungin jäsen, mutta hän kiisti sen muistelmissaan. Harrer sanoi, että jos hän olisi ollut jo jäsen, niin miksi hän sitten haki Saksan kansallissosialistisen työväenpuolueen jäsenyyttä, kun hän liittyi SS:ään, jossa yleni Oberscharführeriksi. Harrer liittyi SS:iin, jotta voisi edetä urallaan hiihtäjänä ja vuorikiipeilijänä. Sen jälkeen, kun Harrer oli saavuttanut Eiger-vuoren, hänet valokuvattiin Adolf Hitlerin kanssa, mutta se oli siihen aikaa hyvin tavallista julkisuuskuvan vuoksi. Palatessaan Eurooppaan Harrer ei tiennyt mitään sodan aikana tapahtuneista sotarikoksista ja sai vahvistuksen myöhemmin Simon Wiesenthalilta. Harrer ei kuitenkaan kiistänyt jäsenyyttä kansallissosialistisessa puolueessa, mutta sanoi sen olleen vain nuoruuden virhearvio.


title: Heinrich Harrer

text: Kronologia tärkeistä tutkimusmatkoista ja retkistä:


title: Christina Rosenvinge

text: Christina Rosenvinge Hepworth (s. 29. toukokuuta 1964, Madrid) on espanjalainen laulaja-lauluntekija. Hän on toiminut pop/rock/indie muusikkona 1980-luvulta tähän päivään pääosin Espanjassa, mutta myös Yhdysvalloissa. Hänen vanhempansa Hans Jørgen Christian Rosenvinge ja Daphne Ankerstjerne Hepworth muuttivat Espanjaan 1950-luvulla. Hän oli jäsenenä useissa espanjalaisyhtyeissä ennen soolouraansa. Rosenvingen ensimmäinen sooloalbumi oli vuonna 1997 julkaistu "Cerrado". Rosenvinge on asunut New Yorkissa ja julkaissut kolme albumia englanninkielisenä.


title: Eduskuntavaalit 1945

text: Suomen 18. eduskuntavaalit järjestettiin 17.–18. maaliskuuta 1945. Suomessakin edellisen, vuoden 1939 vaaleissa valitun eduskunnan toimikautta oli kaksi kertaa jouduttu sodan vuoksi pidentämään poikkeuslailla. Kun vaalit lopulta pidettiin, sota ei ollut vielä päättynyt Suomenkaan osalta, sillä Lapin sota oli silloin vielä käynnissä ja vuonna 1939 julistettu sotatila voimassa.


title: Eduskuntavaalit 1945

text: Vaalit olivat ensimmäiset Suomen itsenäisyyden aikana pidetyt, joissa kommunistit saivat esiintyä vapaasti. Ennen vaaleja pääministeri J. K. Paasikivi piti radiopuheen, jossa hän pyysi kansaa valitsemaan eduskuntaan "uusia kasvoja". Tämä varmistettiin myös sillä, että lakkautetun Isänmaallisen Kansanliikkeen kansanedustajat eivät saaneet asettua ehdokkaiksi vaaleihin. Lisäksi yhdentoista nimeltä mainitun, Maalaisliittoon, Kokoomukseen ja SDP:hen kuuluneen liian saksalaismieliseksi tai sotapolitiikan kannattajaksi katsotun kansanedustajan asettuminen ehdolle kiellettiin.


title: Eduskuntavaalit 1945

text: Kirjailija Matti Kurjensaari luonnehti 1945 eduskuntavaaleja myöhemmin "ensimmäisen" ja "toisen tasavallan" väliseksi taitekohdaksi. "Ensimmäistä tasavaltaa" oli luonnehtinut 1920- ja 1930-luvuilla vallinnut "porvarillinen hegemonia", joka oli perustunut enemmänkin kansalaissodan jälkeiseen ja lapualaisvuosien aikaiseen "yleiseen", valkoiseen mielipiteeseen ja oikeiston vahvoihin tukipylväisiin suojeluskuntiin, Lotta Svärd -järjestöön, Isänmaalliseen kansanliikkeeseen ja Akateemiseen Karjala-Seuraan kuin kansan todelliseen kannatukseen vaaleissa. "Toiseen tasavaltaan" siirryttäessä oikeisto menetti painostusryhmänsä ja suuressa määrin "yleisen mielipiteen" tuen samalla kun vasemmisto organisoi suoran toiminnan muotoja, joista näkyvimpiä olivat lukuisat joukkokokoukset.


title: Eduskuntavaalit 1945

text: SDP kärsi merkittävän tappion menettäessään asemiaan SKDL:lle, joka nousi toiseksi suurimmaksi puolueeksi. Hyvin monet SKDL:n listoilta valitut olivat olleet sotien aikana, jotkut jo niitä ennenkin, poliittisista syistä turvasäilössä ja heidät oli välirauhansopimuksen nojalla vapautettu heti jatkosodan päätyttyä ja heidän vaalikelpoisuuttaan rajoittaneet, 1930-luvulla annetut määräykset oli kumottu. Syksyllä 1946 SKDL sai loikkausten (Sylvi-Kyllikki Kilpi ja Atos Wirtanen) ansiosta suurimman puolueen aseman. Kokoomus ja edistyspuolue voittivat muutaman paikan, mutta oikeisto kokonaisuudessaan hävisi edellisvaaleihin verrattuna. Vaalitulos oli olennaisesti konservatiivinen, sillä 75 % kansasta äänesti vanhoja sota-aikana vallassa olleita puolueita.


title: Eduskuntavaalit 1945

text: Vaalit olivat merkittävät myös vaaliteknisesti, sillä niissä käytettiin ensimmäisen kerran ennakkoäänestystä ulkomailla, kun Ruotsiin kokonaisuudessaan evakuoitu Lapin väestö äänesti väliaikaisilla sijoituspaikkakunnillaan. Nyt saivat ensimmäistä kertaa äänestää myös 21-vuotiaat, kun aiempi äänioikeusikäraja oli ollut 24 vuotta.


title: Eduskuntavaalit 1945

text: Eduskuntavaalien tulos osoitti länsimaille, että Suomi oli erilainen kuin Neuvostoliiton valtapiiriin joutuneet Itä-Euroopan maat. Kommunistijohtoisten kansandemokraattien menestys puolestaan vakuutti Neuvostoliiton siitä, että Suomen poliittinen suunnanmuutos oli todella tapahtunut. Useimmille suomalaisille vaalitulos oli helpotus sikäli, että eduskunnan enemmistö säilyi vanhojen peruspuolueiden käsissä.


title: Eduskuntavaalit 1945

text: Koska edellisistä vaaleista oli kulunut jo poikkeuksellisen pitkä aika, kansanedustajien vaihtuvuus oli todella suuri: ns. pitkän parlamentin jäseniä oli vain puolet valituista ja uusina valittiin mm. SDP:n Yrjö Kallinen, Yrjö Kilpeläinen, Valto Käkelä, Väinö Leskinen, Uuno Takki ja Penna Tervo, Keskustan Kusti Eskola, Antti Koukkari, Martti Miettunen, Kustaa Tiitu, Veikko Vennamo ja Johannes Virolainen, Kokoomuksen Päiviö Hetemäki, Niilo Honkala, Jussi Lappi-Seppälä, Arvo Salminen ja Johannes Wirtanen, SKDL:n Aimo Aaltonen, Toivo Kujala, Hertta Kuusinen, Yrjö Leino, Ville Pessi ja Eino Tainio, RKP:n Nils Meinander, sekä Edistyspuolueen Rolf B. Berner, Lassi Hiekkala ja Yrjö Suontausta. Näistä viimeinen eduskuntatyössä mukana ollut oli Johannes Virolainen, joka jätti eduskunnan vuoden 1991 vaaleissa.


title: Eduskuntavaalit 1945

text: Ehdolle eivät saaneet enää asettua IKL:n koko eduskuntaryhmä, SDP:n Aleksi Aaltonen, Väinö Hakkila, Väinö Salovaara ja Väinö Tanner, Maalaisliiton Viljami Kalliokoski, Antti Kukkonen, Tyko Reinikka ja Mikko Tarkkanen, sekä Kokoomuksen Toivo Horelli, Oskari Lehtonen ja Edwin Linkomies. Eduskunnan jättivät myös Maalaisliiton Antti Junes, Kalle Lohi ja Tilda Löthman-Koponen, Kokoomuksen Antti Hackzell ja Kaapro Moilanen, SDP:n Heikki Kääriäinen ja Oskari Reinikainen, sekä 44 valtiopäivät istunut RKP:n Ernst Estlander. Valitsematta jäivät SDP:n Mikko Erich, Armas Paasonen ja Matti Turkia, SKDL:n Mikko Ampuja, Maalaisliiton Heikki Niskanen, Kokoomuksen Jaakko Ikola ja Pekka Pennanen, joka istui 42 valtiopäivät, sekä RKP:n Henrik Kullberg.


title: Eduskuntavaalit 1945

text: Eduskuntaan palasivat mm. SKDL:n Johan Helo ja Mauri Ryömä. Eduskunnan ikäpuhemies tuli edelleen olemaan SDP:n kansanedustaja, 78-vuotias Miina Sillanpää. Viimeisinä näissä vaaleissa valituista "uusista kasvoista" olivat elossa Kusti Eskola, ja Olga Terho viimeisimpänä kuolleena, molemmat kuolivat vuonna 2003.


title: EyeToy

text: EyeToy on PlayStation 2 -pelikonsolin lisälaite, jossa on kamera ja mikrofoni. EyeToyta käytetään sille suunniteltujen pelien ohjaamiseen.


title: EyeToy

text: EyeToy-lisälaitetta käyttäviä pelejä ei ohjata pelikonsolin ohjaimella, vaan pelaajan omalla vartalolla. Kamera kuvaa pelaajaa ja välittää hänen kuvansa konsolille. Kamera tunnistaa pelaajan liikkeet, joiden avulla pelejä ohjataan. Monet EyeToy-pelit ovat kokoelma pikkupelejä, joissa muun muassa soitetaan ilmakitaraa, pestään ikkunoita tai pelataan jalkapalloa.


title: EyeToy

text: EyeToyta voi käyttää myös PC:n web-kamerana erillisten epävirallisten ajurien asentamisen jälkeen.


EyeToy


title: EyeToy

text: Näissä peleissä on EyeToy-kameraa hyödyntäviä toimintoja. Näiden pelien kansissa on "EyeToy Enhanced" -merkki.


title: Jalmari Eskola

text: Jalmari Lauri Johannes Eskola (16. marraskuuta 1886 Pöytyä – 7. tammikuuta 1958 Turku) oli suomalainen kestävyysjuoksija ja olympiamitalisti. Hän voitti hopeaa Tukholman vuoden 1912 olympiakisojen maastojuoksun joukkuekilpailussa yhdessä Albin Stenroosin ja Hannes Kolehmaisen kanssa. Hän sijoittui Hannes Kolehmaisen voittamassa juoksussa neljänneksi - ruotsalaiset voittivat kuitenkin joukkuekisan yhden sijalukupisteen erolla Suomeen.


title: Rooman valtakunnan ruokakulttuuri

text: Rooman valtakunta käsittää jakson 600-luvulta eaa. 500-luvulle eli noin 1000 vuotta. Jos Itä-Rooman valtakunta lasketaan mukaan, on jakso yli 2000 vuotta. Tämän pitkän ajan kuluessa ihmisten kulinaariset tottumukset muuttuivat huomattavasti. Ruokakulttuurin muutoksissa on nähtävissä kreikkalaisen kulttuurin vaikutus, valtakunnan laajenemisen seurauksena provinssien asukkailta omaksutut menetelmät ja tavat sekä Rooman valtakunnan eri poliittisten vaiheiden erilaiset tavat. Valtakunnan historian kolme päävaihetta olivat kuningasaika, tasavallan aika ja keisariaika.


title: Rooman valtakunnan ruokakulttuuri

text: Köyhien ja rikkaiden ruokavaliossa ei Rooman valtakunnan alkuvaiheissa ollut paljonkaan eroa, mutta ajan mittaan tilanne muuttui, ja lopulta eri yhteiskuntaluokkien ruokakulttuurit poikkesivat toisistaan huomattavasti.


title: Rooman valtakunnan ruokakulttuuri

text: Alun perin päivittäisiin aterioihin kuului aamuisin aamiainen, "ientaculum" tai "iantaculum", keskipäivällä päivän pääateria "cena", ja illalla "vesperna". Kreikkalainen vaikutus sekä muualta tuotujen elintarvikkeiden lisääntynyt kulutus johtivat siihen, että "cena"sta tuli runsaampi ja se nautittiin vasta iltapäivällä, "vesperna" jäi pois, ja varhaisella keskipäivällä nautittava toinen aamiainen "prandium" yleistyi.


title: Rooman valtakunnan ruokakulttuuri

text: Alemmissa yhteiskuntaluokissa säilyi kuitenkin vanha ateriajärjestys, joka myös vastasi paremmin ruumiillista työtä tekevien ihmisten tarpeita.


title: Rooman valtakunnan ruokakulttuuri

text: Aamiaisella syötiin alun perin speltistä tehtyä rieskan tapaista leipää ja suolaa. Varakkaammat söivät myös kananmunia, juustoa, hunajaa sekä hedelmiä ja joivat maitoa. Leivän kanssa syötiin mielellään "moretumia", eräänlaista yrttirahkaa. Keisariajasta lähtien oli saatavilla vehnäleipää ja yhä enemmän myös muita leipomotuotteita, jotka syrjäyttivät yksinkertaiset rieskat.


title: Rooman valtakunnan ruokakulttuuri

text: Tämä toinen aamiainen oli ravitsevampi. Se koostui usein edellispäivän "cena"n tähteistä.


title: Rooman valtakunnan ruokakulttuuri

text: Rooman yläluokka, joka ei harjoittanut ruumiillista työtä, hoiti tavallisesti tärkeät asiansa aamupäivän aikana. Kun "prandium"in jälkeen oli hoidettu viimeisetkin asiat, oli aika käydä kylpylässä. Noin kolmen aikaan iltapäivällä alkoi "cena", joka kesti usein hyvinkin pitkään. Monesti sen päätteeksi pidettiin vielä "comissatio", kunnon juomingit.


title: Rooman valtakunnan ruokakulttuuri

text: Kuningasaikana ja tasavallan aikana mutta myös myöhemmin työtätekevien ihmisten "cena" oli useimmiten annos viljasta tehtyä puuroa, "puls" tai "pulmentum". Yksinkertaisin puuro tehtiin speltistä, vedestä, suolasta ja rasvasta, hieman jalostuneemmissa versioissa saattoi olla öljyä tai vihanneksia. Varakkaampien "puls" sisälsi munia, juustoa ja hunajaa, satunnaisesti myös lihaa tai kalaa.


title: Rooman valtakunnan ruokakulttuuri

text: Tasavallan aikana "cena"sta muodostui kaksiosainen ateria, johon kuului pääruoka ja jälkiruoaksi hedelmiä tai äyriäisiä. Tasavallan ajan loppuvaiheissa oli jo yleistä alkuruoan, pääruoan ja jälkiruoan kolmijako.


title: Rooman valtakunnan ruokakulttuuri

text: Kreikkalaisilla tavoilla oli ollut suuri vaikutus Rooman yläluokkaan noin vuodesta 300 eaa. lähtien. Hyvinvoinnin lisääntyminen johti yhä runsaampiin ja hienostuneempiin aterioihin. Ravinto ei ollut aterioilla pääasia, päinvastoin: mitä vähemmän ruoissa oli ravintoaineita, sitä paremmin ne näyttivät sopivan tuon ajan gourmetaterioihin. Lisäksi annettiin arvoa ruoan hyvälle sulamiselle ja jopa laksatiivisille ominaisuuksille.


title: Rooman valtakunnan ruokakulttuuri

text: Pöydässä ihmisillä oli yllään miellyttävä vaate, "vestis cenatoria". Ruokailu tapahtui erityisessä ruokahuoneessa, jota myöhemmin nimitettiin "triclinium"iksi. Ihmiset makasivat pöydän ääressä erityisellä ruokailusohvalla ("lectus triclinaris"). Pöydän eli "mensa"n ympärille oli järjestetty kolme sohvaa hevosenkengän muotoon. Jokaisella sohvalla makasi korkeintaan kolme henkilöä, ennen keisariaikaa ainoastaan miehiä. Päät olivat pöytään päin, vasen kyynärpää nojasi tyynyyn ja jalkaterät olivat sohvan ulkopuolella. Talon emännän, muiden vieraiden ja seuralaisten täytyi istua tuoleilla. Orjien piti usein jopa seistä koko ajan.


title: Rooman valtakunnan ruokakulttuuri

text: Kädet ja jalat pestiin ennen "cena"n alkua. Syömisessä käytettiin sormenpäitä sekä kahdenlaista lusikkaa, suurempaa "ligula"a sekä pienempää "cochlear"ia, jonka neulan muotoista kärkeä käytettiin etanoiden ja simpukoiden syömisessä lävistämiseen nykyisen haarukan tavoin. Ruoan viipaloija viipaloi suuremmat palat pöydässä pienemmiksi, ja ruokailijat ottivat sitten palat maljoista tai tarjottimilta. Jokaisen ruokalajin jälkeen pestiin sormet, ja usein käytettiin myös serviettejä ("mappae") suun pyyhkimiseen. Vieraat toivat myös mukanaan serviettejä, joissa he saattoivat kuljettaa mukanaan kotiin ruokia ja vieraille annettuja pieniä lahjoja ("apophoreta").


title: Rooman valtakunnan ruokakulttuuri

text: Vieraille tarjottavan aterian aikana esiintyi muusikoita, akrobaatteja ja lausujia. Pöydässä myös keskusteltiin vilkkaasti. Tanssia ei pidetty sopivana tuon ajan hienoihin pöytätapoihin, "comissatio"n aikana tosin toimittiin useastikin hyvien tapojen vastaisesti. Ruokailusohvalta nouseminen oli hyvin paheksuttavaa; edes saniteettitiloissa käyminen ei käynyt laatuun, vaan pidättäminen kuului kohteliaisuuden taitoon. Hyvin pieni osa yläluokkaa käytti toisinaan oksetusaineita välttääkseen ylellisten vierasaterioiden ikävät seuraukset, sillä Rooman herkkusuutkin tiesivät varsin hyvin, mitä maha ei reistailematta kestä. Pääateriaa seuranneen tauon aikana uhrattiin laareille, kotijumalille. Uhrilahjaan kuului yleensä lihaa, viiniä ja kakku, joka oli useimmiten värjätty sahramilla.


title: Rooman valtakunnan ruokakulttuuri

text: Monet nykyaikana yleiset elintarvikkeet olivat Rooman valtakunnan aikana tuntemattomia, sillä ne ovat peräisin tuolloin vielä tuntemattomista maanosista. Näitä ovat esimerkiksi tomaatti, paprika, chili, maissi, kurpitsa ja kalkkuna. Kanat ja kananmunat tunnettiin vasta tasavallan ajan loppuvaiheista lähtien.


title: Rooman valtakunnan ruokakulttuuri

text: Alkuruoaksi ("gustatio" tai "promulsis") tarjottiin kevyitä, ruokahalua herättäviä ruokia, joiden kanssa juotiin "mulsumia", eräänlaista viinin ja hunajan seosta. Tärkeitä alkuruoan aineksia olivat munat, yleisimmin kananmunat, joskus myös ankan, hanhen tai harvoin jopa riikinkukon munat. Lisäksi syötiin vihanneksia ja salaattia.


title: Rooman valtakunnan ruokakulttuuri

text: Tavallisia kasviksia olivat


title: Rooman valtakunnan ruokakulttuuri

text: Alkuruokien muita aineksia olivat:


title: Rooman valtakunnan ruokakulttuuri

text: Pidemmillä vierasaterioilla tarjottiin useimmiten useita alkuruokia toisensa jälkeen.


title: Rooman valtakunnan ruokakulttuuri

text: Pääruoasta käytettiin nimitystä "mensa prima" tai "caput cenae". Sitä ennen voitiin tarjoilla vielä pieni väliruoka, jossa kuitenkin tärkeintä oli koristelu eikä sen ainesosat.


title: Rooman valtakunnan ruokakulttuuri

text: Liharuokia


title: Rooman valtakunnan ruokakulttuuri

text: Vasta myöhemmin alettiin tarjota pääruoalla kalaa. Kalat tarjottiin kokonaisina, ja ne olivat kalliimpia kuin yksinkertaiset lihat. Kaloja yritettiin kasvattaa sekä makeassa että suolaisessa vedessä, mutta joitakin kaloja ei pystytty lihottamaan vankeudessa. Näihin kuului mm. mullo ("mullus"), eräs suosituimmista kaloista. Sitä pidettiin eräässä vaiheessa ylellisyyden perikuvana, mikä johtui etenkin kuollessa punaisiksi värjäytyvistä suomuista. Tästä syystä kalat tapettiin toisinaan vasta ruokapöydässä; eräässä reseptissä tämä tapahtuu vasta kastikkeessa, "in garum". Keisariajan alussa mullo jäi nopeasti pois muodista. Siten jo Petroniuksen "Trimalkion pidoissa" mulloa tarjoilee muuan nousukas, joka vain pitkästyttää vieraitaan vanhanaikaisella kuolevien kalojen näytöksellä.


title: Rooman valtakunnan ruokakulttuuri

text: Pääruoissa ei ollut nykyisen kaltaisia lisukkeita. Ruoan kanssa syötiin kuitenkin leipää siitä lähtien, kun vehnää oli saatavilla. Köyhimpien, joilla ei ollut käytössään leivinuunia, oli vastedeskin tyytyminen puuroon. Leivästä tuli hyvin suosittua, ja lajikkeiden valikoima oli laaja. Noin vuonna 270 tuli Roomaan ensimmäiset julkiset leipomot.


title: Rooman valtakunnan ruokakulttuuri

text: Kaikkien pääruokien kanssa tuli kastiketta, jonka tärkein ainesosa oli "garum" (tai myös "liquamen"). Kalakastike garum oli valmiste, joka oli yhtä suosittu kuin nykyisin ketsuppi. Se oli pitkäkestoisella menetelmällä suolakalasta, erityisesti makrillin sisäelimistä valmistettu kastike. Kaloja kuivattiin tai myös keitettiin, jolloin proteiinipitoiset kalan osat irrottautuivat 2-3 kuukaudessa. Suolaliuos siivilöitiin ja neste eli garum tallennettiin; jäänteiden nimitys oli "alec". Garumin valmistus oli voimakkaan hajun takia kielletty kaupungeissa. Pieniin amforoihin pakattuna garumia lähetettiin valtakunnan eri osiin, ja se syrjäytti sisämaassa täysin suolan. Garum muistuttaa hieman kalakastiketta, jota käytetään nykyäänkin Thaimaassa ja Vietnamissa.


title: Rooman valtakunnan ruokakulttuuri

text: Mausteita, erityisesti pippuria, tuotiin etupäässä muualta ja käytettiin runsain mitoin. Suosittu mauste oli myös "silphium"; se kuitenkin kuoli sukupuuttoon ylenmääräisen käytön takia, sillä sitä ei voitu viljellä keinotekoisesti. Lihan ja vihannesten oma maku peittyi täysin garumin ja runsaan maustemäärän alle. Keittotaidon ylimpänä saavutuksena pidettiin sitä, jos ruokailija ei pystynyt päättelemään ruoan ainesosia sen paremmin ulkonäön kuin hajun tai maunkaan perusteella.


title: Rooman valtakunnan ruokakulttuuri

text: Suosittuja hedelmiä olivat viinirypäleet. Roomalaiset tekivät jo eron viinissä käytettävien ja sellaisenaan syötävien rypäleiden välille; lisäksi he valmistivat myös rusinoita. Muita hedelmiä olivat viikunat, taatelit ja monet granaattiomenalajikkeet sekä järjestelmällisesti viljellyt kvittenit, omenat ja aprikoosit.


title: Rooman valtakunnan ruokakulttuuri

text: Alun perin tarjottiin myös jälkiruokana kylmiä simpukoita sekä ostereita, joita kasvatettiin ahkerasti. Ajan mittaan niistä tuli kuitenkin yksinomaan alkuruokia.


title: Rooman valtakunnan ruokakulttuuri

text: Siten kakkujen merkitys jälkiruoilla kasvoi; ne leivottiin useimmiten vehnästä ja kastettiin hunajaan. Lisäksi syötiin pähkinöitä, joita heiteltiin kansanjuhlissa yleisön sekaan samalla tavoin kuin nykyään karamelleja.


title: Rooman valtakunnan ruokakulttuuri

text: Hyvälaatuista vettä oli saatavana joka puolella Roomaa noin vuodesta 300 eaa. lähtien. Sitä juotiin lämpimänä tai lumella jäähdytettynä. Yleinen juoma oli myös viinin ja hunajan seos "mulsum" kuten myös itse viini, jota kuitenkin yleensä juotiin vedellä laimennettuna. Viinistä tehtiin lukuisia väärennöksiä; eräissä resepteissä lukee, kuinka punaviinistä voi muka tehdä valkoviiniä ja päinvastoin. "Conditum paradoxum" oli eräänlainen hehkuviinin edeltäjä. Se oli viinin, hunajan, pippurin, laakerinlehtien, taatelien, mastikin ja sahramin seos, joka kiehautettiin useaan kertaan ja juotiin kuumana tai kylmänä.


title: Rooman valtakunnan ruokakulttuuri

text: "Comissatio"on kuului aina juomakuninkaan valinta. Tämä sai määrätä viinin ja veden sekoitussuhteen sekä määrätä myös, kuinka paljon kunkin läsnäolijan tuli juoda. Lisäksi hän sai vaatia osallistujia lausumaan runoja tai pitämään muita esityksiä.


title: Rooman valtakunnan ruokakulttuuri

text: Kauniit, nuoret juomankaatajat sekoittivat juomat ja toivat ne vieraille. Juomankaatajilla oli päänsä päällä seppeleet. Alun perin tämän tarkoituksena lienee ollut suojata heitä päänsäryltä ja muilta runsaan alkoholinkäytön kielteisiltä vaikutuksilta, mutta myöhemmin niitä pidettiin yksinkertaisesti koristeina.


title: Eduskuntavaalit 1939

text: Suomen 17. eduskuntavaalit järjestettiin 1.–2. heinäkuuta 1939. Tällöin valittu eduskunta toimi poikkeuksellisesti lähes kuusi vuotta, sillä jatkosodan takia eduskuntavaaleja ei voitu järjestää, vaan eduskunnan toimikautta pidennettiin kahdesti poikkeuslailla. Vuonna 1939 valittua eduskuntaa onkin sittemmin kutsuttu "pitkäksi parlamentiksi". Seuraavat eduskuntavaalit pidettiin vasta maaliskuussa 1945.


title: Eduskuntavaalit 1939

text: Eduskuntavaalien aikaan Euroopassa elettiin kiristyvässä poliittisessa ilmapiirissä, mutta Suomessa ei uskottu maan voivan joutua mukaan Euroopassa mahdollisesti syttyvään sotaan. Neuvostoliiton Helsingin-suurlähetystön lähetystösihteerin Boris Jartsevin aloittamat neuvottelut Neuvostoliiton alue- ja tukikohtavaatimuksista Suomen suunnalla olivat tässä vaiheessa vain pienen johtavan piirin tiedossa. Äänestäjät antoivat eduskuntavaaleissa vahvan luottamuslauseensa punamultahallitukselle samaan aikaan kun Isänmaallinen Kansanliike, jonka sisäministeri Urho Kekkonen oli pyrkinyt marraskuussa 1938 lakkauttamaan, kärsi suurimman tappion. Suomen vaalitulokseen ei kuitenkaan juuri kiinnitetty huomiota ulkomailla, jossa diktaattorit Max Jakobsonin mukaan "laskivat sotilaita, eivät äänestäjiä".


title: Eduskuntavaalit 1939

text:
Huomattavimmista ulkomaisista sanomalehdistä vain muutamat, esimerkiksi sveitsiläinen "Neue Zürcher Zeitung", totesivat eduskuntavaalien tuloksen osoittaneen, että suomalaiset kannattivat demokratiaa, parlamentarismia ja puolueettomuuspolitiikkaa, joka tähtäsi kiinteään yhteistyöhön Ruotsin kanssa ja Suomen pysyttäytymiseen kaikkien kansainvälisten selkkausten ulkopuolella. "Neue Zürcher Zeitungin" Helsingin-kirjeenvaihtaja, Suomen poliittiset olot perusteellisesti tuntenut filosofian tohtori Max Mehlem epäili, että tätä ei ymmärretty Moskovassa, jossa Suomen katsottiin asettuvan Saksan puolelle sen ja Neuvostoliiton välisessä sodassa. Mehlem arveli, että Neuvostoliitto pyrki tämän vuoksi lyömään kiilaa Suomen ja Ruotsin väliin ja alentamaan Suomen skandinaavisesta balttilaiseksi maaksi. Tähän suomalaiset eivät Mehlemin arvion mukaan tulisi alistumaan.
Uusi eduskunta kokoontui valtiopäivien avajaisiin 1. syyskuuta 1939, samana päivänä, jolloin Saksa hyökkäsi Puolaan ja toinen maailmansota alkoi. Talvisodan alettua eduskunta siirtyi Kauhajoelle, josta se palasi Helsinkiin vajaata kuukautta ennen sodan päättymistä, helmikuun puolivälissä 1940.


title: Eduskuntavaalit 1939

text: Uusina eduskuntaan valittiin vuoden 1939 vaaleissa muun muassa SDP:n Olavi Kajala, Eino Raunio, Martta Salmela-Järvinen ja Väinö Salovaara, maalaisliiton Lennart Heljas, Kauno Kleemola, Matti Luoma-aho, Eino Palovesi ja Antti Rantamaa, kokoomuksen Antti Hackzell, Väinö Havas, Kaiku Kallio ja Arno Tuurna, IKL:n Paavo Susitaival, sekä RKP:n Einar Holmberg. Eduskunnasta putosivat muun muassa IKL:n Hilja Riipinen ja Eino Tuomivaara. Eduskunnan jättivät muun muassa kokoomuksen Edvard Kilpeläinen ja Kaino Oksanen, sekä edistyspuolueen Oskari Mantere. Eduskuntaan palasivat muun muassa kokoomuksen Jaakko Ikola ja Paavo Virkkunen.


title: Eduskuntavaalit 1939

text: Ainoana istuvana kansanedustajana kaatui Kokoomuksen Väinö Havas, joka oli lähtenyt rintamalle vapaaehtoisena. Edistyspuolueen kansanedustaja, entinen pääministeri A. K. Cajander kuoli vuonna 1943 ja hänen tilalleen tuli professori Kalle Kauppi.


title: Eduskuntavaalit 1939

text: Yhdeksän näissä vaaleissa valittua kansanedustajaa oli valittu jo vuoden 1907 vaaleissa ensimmäiseen yksikamariseen eduskuntaan: SDP:n Anni Huotari, Albin Koponen, Miina Sillanpää, Väinö Tanner ja Matti Turkia, maalaisliiton Juhani Leppälä, kokoomuksen Pekka Pennanen, RKP:n Ernst Estlander, sekä IKL:n Kaarlo Kares. Viimeisenä näissä vaaleissa valituista kuoli Uuno Raatikainen vuonna 1999, viimeinen elossa ollut ensi kertaa noussut oli Varma K. Turunen, joka kuoli 1994. Vuonna 1940 varapaikalta eduskuntaan noussut Jorma Tuominen kuoli 2002 viimeisenä elossa olleena "pitkän parlamentin" jäsenenä.


title: Eduskuntavaalit 1939

text: Parlamentarismista poiketen istunut Cajanderin III hallitus ei jättänyt paikkaansa täytettäväksi vaalien jälkeen.


title: Eduskuntavaalit 1939

text:
!rowspan=2 style="background:#e3e3e3" colspan=2|puolue
!rowspan=2 style="background:#e3e3e3" colspan=2|edustajat
!style="background:#e3e3e3" colspan=4|äänet
!style="background:#e3e3e3" colspan=2|
!style="background:#e3e3e3" colspan=2|


title: Väinö Siikaniemi

text: Väinö Villiam Siikaniemi (alun perin Siegberg; 27. maaliskuuta 1887 Hollola – 24. elokuuta 1932 Helsinki) oli suomalainen keihäänheittäjä ja olympiamitalisti joka oli myös opettaja, runoilija, kääntäjä ja sanoittaja.


title: Väinö Siikaniemi

text: Siikaniemi voitti hopeaa Tukholman kesäolympialaisissa 1912 keihäänheiton molempien käsien yhteistuloskilpailussa (tulos 101,13 metriä, 54,09 + 47,04). Kisan voitti Julius Saaristo ja pronssia sai Urho Peltonen, joten Suomi otti kilpailussa kolmoisvoiton. Keihäänheiton yhden käden kilpailussa hän heitti viidenneksi tuloksella 52,43. Siikaniemen urheilu-ura päättyi olympialaisiin. Hän keskittyi tämän jälkeen opintoihinsa ja valmistui matematiikan opettajaksi.


title: Väinö Siikaniemi

text: Siikaniemi heitti vuonna 1907 ensimmäisen keihäänheiton Suomen-ennätyksen 49,77. Urho Aaltonen rikkoi ennätyksen seuraavana vuonna.


title: Väinö Siikaniemi

text: Siikaniemi oli myös runoilija, suomentaja ja laulujen sanoittaja. Hänen ensimmäiset runonsa ilmestyivät painettuina 1923 ja vuonna 1929 ilmestyi hänen ainoaksi jäänyt runokokoelmansa "Avaruuden portilla". Siikaniemi sanoitti ensimmäiset suomalaiset menestysiskelmät "Asfalttikukka" (1929) ja "Havaiji".


title: Väinö Siikaniemi

text: Väinö Siikaniemi oli naimisissa vuodesta 1916 laulajatar Oili Siikaniemen (o.s. Silventoinen, 1888–1932) kanssa. Lied-laulajatar Oili Siikaniemi esiintyi monissa ulkomaisissa konserteissa Keski-Euroopassa ja Baltian maissa taiteilijanimellä "Oili Sinimi". Hänen sisarensa oli säveltäjä Toivo Kuulan puoliso, laulaja Alma Kuula. Oili Siikaniemi kuoli 2. elokuuta 1932 äkillisen sairauden uhrina. Väinö Siikaniemi itse kuoli muutamia viikkoja myöhemmin keuhkokuumeen lisätautina saatuun yleiseen myrkytykseen. Siikaniemi oli saanut keuhkokuumeen yrittäessään lievittää masennustaan pitkien uintiretkien avulla. Eräissä lähteissä on väitetty Siikaniemen hukuttautuneen Saimaaseen vaimonsa kuoleman masentamana.


title: Malaysia Airlines

text: Malaysia Airlines (lyh. MAS, malaijiksi: Penerbangan Malaysia Berhad, yksinkertaistetuksi kiinaksi: 马来西亚航空公司, 马航 (lyhennettynä)) on malesialainen lentoyhtiö. Malaysia Airlines on Kaakkois-Aasian suurin lentoyhtiö. Yhtiön päälentoasema on Kuala Lumpurin kansainvälinen lentoasema. Kuala Lumpurissa sijaitsee myös yhtiön päämaja.


title: Malaysia Airlines

text: Malaysia Airlines perustettiin vuonna 1937 Malayan Airwaysina.


title: Malaysia Airlines

text: Malaysia Airlinesilla on kohteita Aasiassa, Australiassa, Euroopassa, Afrikassa, Pohjois- ja Etelä-Amerikassa. Malaysia Airlines on ainoa kaakkoisaasialainen lentoyhtiö, joka lentää Latinalaiseen Amerikkaan.


title: Foxit

text: Foxit tai meskwakit (kettuintiaanit) olivat laajaan Algonkin-kielikuntaan kuuluva intiaanikansa, joka asui Michiganin kaakkoisosissa ja Wisconsinissa 1600-luvulla. Heidän omakielinen nimensä "meskwaki" tarkoitti "punaisen maan kansaa". Läpi historian heidät kuitenkin opittiin tuntemaan foxeina. Ranskalaiset käyttivät heistä nimeä "renards", joka tarkoitti samaa asiaa. Hyvin läheistä sukua foxeille olivat saukit ja kickapoot.


title: Foxit

text: Alun perin foxit asuivat saukien tavoin Atlantin rannikolla, josta heidän uskotaan yhdessä kulkeutuneen St. Lawrence -jokea myötäillen Suurten järvien alueelle Michiganiin. Irokeesien ahdistelemina foxien on arveltu saapuneen Michiganin alueille ja asettuneet asumaan sen eteläisiin osiin. Vuonna 1666 ranskalaiset raportoivat ensimmäisen kerran foxeista ja saukeista, joita asui suuria määriä keskisessä Wisconsinissa. Illinoisit olivat hävittäneet alkuperäiset maiden omistajat winnebagot lähes tyystin. Foxien määräksi arvioitiin tuolloin noin 5 000 henkeä saukien lukumäärän ollessa 6 500. Ranskalainen jesuiittapappi Claude-Jean Allouez paikallisti vuonna 1667 ryhmän foxeja läheltä Green bayta ja luki heille evankeliumia.


title: Foxit

text:
Seuraavan vuosisadan alussa Euroopan kansojen mukana tulleet kulkutaudit, kuten isorokko, hävitti arvioiden mukaan puolet foxeista. Vuonna 1710 ranskalaiset pyrkivät foxien suosioon ja taivuttivat nämä ja mascoutenit asettumaan Fort Detroitin linnakkeen ympäristöön. Tuhatkunta foxia vastasi kutsuun muiden jäädessä Wisconsiniin. Detroitin (silloinen Fort Pontchartrain) ympärille oli kuitenkin ehtinyt majoittua jo 6 000 intiaania; pääosin ottawia, wyandoteja ja miameja, jotka eivät halunneet jakaa suppeita metsästysmaitaan foxien kanssa. He vaativat ranskalaisia ajamaan uudet tulokkaat tiehensä. Detroitin komentaja pyysi foxeja ja mascouteneja siirtymään Michiganiin. Nämä osoittivat haluttomuutensa muuttoon. Potawatomit ja ottawat päättivät ajaa vieraat pois ja hyökkäsivät mascoutenien kimppuun. Nämä pakenivat foxien luokse, jotka päättivät kostaa oikeudettoman hyökkäyksen. Detroitin komentaja Sieur du Buisson käski foxien lopettaa mahdolliset sotasuunnitelmansa, mutta tällä ei ollut toivottua vaikutusta. Vuonna 1712 erimielisyydet puhkesivat sodaksi, kun foxit, kickapoot ja mascoutenit hyökkäsivät Fort Pontchartrainin linnakkeeseen. Hyökkäys päättyi wyandotien, ottawien, potawatomien ja ojibwojen vastaiskuun. Yli 1 000 foxia, kickapoota ja mascoutenia sai surmansa. Osa kiinni saaduista foxeista poltettiin eläviltä.
Joitakin foxeja pääsi pakenemaan New Yorkin puolelle, jossa irokeesit antoivat heille turvapaikan. Detroitin tapahtumat olivat kuitenkin ehtineet tehdä foxeista ranskalaisten leppymättömiä vihamiehiä. Kickapoot ja mascoutenit liittolaisinaan he tekivät tuntuvaa vahinkoa ranskalaisten kaupalle ja häiritsivät näiden vesiliikennettä. Uusi-Ranska joutui turvautumaan intiaaniliittolaisiinsa, joiden tuella se kykeni vastaamaan foxien iskuihin. Rauha solmittiin vuonna 1716.


title: Foxit

text: Foxit eivät kuitenkaan unohtaneet kärsimiään menetyksiä, vaan yrittivät koota liittokuntaa Uuden-Ranskan lyömiseen. Foxien johdossa ollut vaikutusvaltainen päällikkö Kiala koetti hyödyntää suhteitaan irokeeseihin, mutta nämä kieltäytyivät lähtemästä mukaan sotaan. Ranskalaisen kaupan vaikutuspiiriin joutuneet dakotat, iowat ja winnebagot eivät myöskään halunneet tukea foxeja.. Sen sijaan vanhat liittolaiset kickapoot ja mascoutenit olivat valmiit seisomaan foxien rinnalla.


title: Foxit

text: Vuoden 1728 aikana foxit aloittivat toisen sotansa ranskalaisia vastaan. Kesken sotatilan foxit riitaantuivat mascoutenien ja kickapojen kanssa, jotka vaihtoivat puolta ja siirtyivät Uuden-Ranskan joukkoihin. Talvella 1729 joukko winnebagoja, menomineja ja ojibwoja tuhosi fox- kylään ja otti kymmeniä vankeja. Kesällä 1730 vihollisten ympäröimiksi joutuneet foxit koettivat päästä turvaan irokeesiliiton senecain luo New Yorkiin. Ranskalaismieliset illinoisit estivät pakolaisten läpikulun maidensa halki. Foxit kostivat tämän ja polttivat sieppaamansa vangin. Illinoisit lähtivät heidän peräänsä ja saavuttivat pakenijoita, joiden menoa naiset ja lapset hidastivat.


title: Foxit

text: Illinoisin maaseudulla lähellä Sangamonjoen alkulähteitä foxit rakensivat itselleen puolustuspaikan puiden peittämään lehtoon avoimella preerialla. Heitä jäljittäneet illinoisit löysivät linnoituksen kuitenkin nopeasti ja lähettivät viestinviejän ranskalaisten luo. Paikalle lähetettiin sata sotilasta vahvistettuna 400 illinois-soturilla. Lisäksi 200 mascoutenia, kickapoota ja potawatomia liittyi piirittäjiin. Foxien yhteydet läheiselle joelle katkaistiin, samoin kaikki mahdolliset pakoreitit.


title: Foxit

text: Kolmen viikon ajan noin tuhat foxia onnistui pitkittämään kohtaloaan. Ruokatarpeiden ja veden loppuessa alkoi foxien sietokyky joutua koville. Syyskuisena yönä he pyrkivät rajuilman ja pimeyden turvin pakoon linnoituksestaan, mutta piirittäjien partiot havaitsivat heidät. Uusi-Ranska ja sen intiaaniliittolaiset surmasivat noin 600–800 miestä, naista ja lasta.


title: Foxit

text: Eloonjääneet foxit pakenivat saukien luo. Ranskalaiset vaativat näitä luovuttamaan foxit heille ja vuonna 1734 lähetettiin ojibwa-soturein vahvistettu Uuden-Ranskan retkikunta noutamaan pakolaisia. Syntyneessä kahakassa ranskalainen komentaja Sier de Villiers sai surmansa. Foxit ja saukit pakenivat Mississippin yli sen länsipuolelle Iowaan. Saukit palasivat takaisin saman vuoden aikana ja aloittivat laajamittaisen aluevaltauksen illinoisien mailla, mutta foxit palasivat Wisconsiniin vasta vuonna 1765, joitakin vuosia sen jälkeen, kun Uusi-Ranska oli jo lakannut olemasta. Heidän väkilukunsa oli sotien jälkeen ollut vain noin 500 henkeä, mutta luonnollinen lisääntyminen nosti jonkin verran populaation määrää. 1770-luvun kuluessa foxit siirtyivät uudelleen Iowaan osallistuen seuraavilla vuosikymmenillä joihinkin sotiin Yhdysvaltoja vastaan. Vaikka ranskalaisten valta oli murentunut, heidän pohjoiset intiaaniliittolaisensa ojibwat, menomineet ja jotkut siouxien heimoista kävivät yhä sotia foxeja vastaan. Vuonna 1780 foxit liittoutuivat dakotojen kanssa ja hyökkäsivät ojibwojen kylään. Teko osoittautui tuhoisaksi foxeille, jotka yhteenoton seurauksena tuhottiin lähes sukupuuttoon. Jäljellejääneet foxien rippeet sulautuivat saukeihin, mutta säilyttivät oman identiteettinsä.


title: Foxit

text: Foxit eivät milloinkaan historian aikana omaksuneet valkoisen miehen tuomia tapoja ja kulttuuria, vaan noudattivat omia perinteitään. Vuonna 1832 osa foxeista yhtyi suuren soturin ja johtajan Black Hawkin sauk-armeijaan, joka kävi katkeran sodan Yhdysvaltoja vastaan saadakseen pitää kotimaansa Sautenakin. Heidät oli karkoitettu sieltä jo kertaalleen, mutta Black Hawkin johdolla tuhat saukia palasi takaisin Illinoisissa sijaitsevaan kyläänsä. Presidentti Andrew Jackson antoi täydet valtuudet kenraali Winfield Scottille organisoida riittävän vahvat sotajoukot karkottamaan saukit ja foxit pois. Black Hawk yritti koota liittokuntaa Yhdysvaltoja vastaan, mutta epäonnistui hankkeessaan, kun suurin osa muiden heimojen johtajista halusi pysyä erillään sodasta. Epätoivoisen sodan jälkeen Black Hawk antautui. Hänet passitettiin vankilaan Virginiaan, josta hän palasi kansansa pariin todetakseen, että nuorempi Keokuk oli vallannut hänen paikkansa ylipäällikkönä. Tämä sai Black Hawkin menettämään malttinsa, ja hänen kerrotaan huitaisseen Keokukia alushousuillaan.


title: Foxit

text:
Vuonna 1833 foxit ja saukit muuttivat asumaan Des Moines -joen varrelle Iowaan ja vuonna 1846 järjesti Yhdysvaltojen hallitus heille reservaatin Kansasista. Riitaannuttuaan saukien kanssa osa foxeista palasi Iowaan ostaen sieltä hallitukselta palan maata. Ne foxit,jotka jäivät reservaatioon, sulautuivat saukeihin. Iowaan asettuneet foxit alkoivat tarmokkaasti puolustaa oikeuksiaan, sillä valtio painosti heitä luopumaan maapalastaan ja identiteetistään. Foxit säilyttivät molemmat. Kiitos tästä lankesi pitkälti heidän suurelle johtajalleen Nuorelle Karhulle (Maqui Banasha). Hänen johtaminaan foxien onnistui vastustaa Amerikan hallituksen suosimaa akkulturaatiota toisin kuin monien muiden heimojen.
Nuori Karhu kuoli vuonna 1933, mutta hän oli ehtinyt saada aikaan paljon hyvää kansansa keskuudessa. Uskonto ja riitit olivat säilyneet läpi vaikeiden vuosien. Kristinusko ei ollut juuri saanut heistä otetta sen enempää kuin peyotismikään, joka oli yleistynyt etelän intiaanien keskuudessa. Väkiluku on jatkuvassa kasvussa (1990-luvun lopulla arveltiin olevan noin 3 000), ja oma alkuperäinen kieli on säilynyt kotikielenä.


title: Foxit

text: Foxien (myös saukien) kulttuuriin kuului omalaatuisia tapoja, joista eräs liittyi poikalasten syntymään. Heidät merkittiin joko valkoisiksi tai mustiksi. Vanhin perheen lapsista tunnusti aina eri väriä kuin isänsä. Nämä kaksi väriä jakoivat koko kansan kahtia ja takasivat eri ryhmien välisen jatkuvan kilpailun. Tämä läpi elämän kestävä kilpailutilanne ei ollut vallalla ainoastaan peleissä ja leikeissä, vaan sitä ylläpidettiin myös sodissa. Päänahkojen määrä saattoi ratkaista sen, kumman värin kannattajat olivat olleet voitokkaampia. Kuuluisista saukien ja foxien päälliköistä Black Hawk kuului mustien puolueeseen, kun taas Keokuk oli valkoisten edustaja.


title: Foxit

text: Foxeja on kuvailtu ahneiksi, varasteleviksi, äkkipikaisiksi ja riidanhaluisiksi, mutta myös äärimmäisen rohkeiksi.. Ranskalaiset vertasivat heitä pelottomuutensa vuoksi irokeeseihin. Soturit ajoivat tai nyppivät hiuksensa kantaen keskellä päätään koristetta "harjaspäähinettä", joka oli maalattu punaiseksi ja tehty hevosen jouhista. Samaan malliin on aikoinaan koristeltu roomalainen kypärä. Miehet olivat moniavioisia, mutta verisiteitä oli kuitenkin noudatettava ja siksi vaimon tuli edustaa eri klaania.


title: Foxit

text: Foxit olivat maanviljelijöitä ja heidän pelloillaan kasvoi maissia, papuja, kurpitsaa ja tupakkaa. Liharavinto hankittiin metsästämällä. Saatuaan vuoden 1760 aikana hevosia suuntasivat foxit ja saukit syksyisin kulkunsa kohti tasankoja, joilla vaelsivat suuret biisonilaumat. Juhlatilaisuuksissa kunniavieraille tarjottiin syötäväksi monien muiden algonkinkielisten kansojen tavan mukaan koiranlihaa.


title: Urho Peltonen

text: Urho Pellervo Peltonen (15. tammikuuta 1893 Nurmes – 4. toukokuuta 1950 Helsinki) oli suomalainen keihäänheittäjä ja olympiamitalisti. Hän edusti Suomea kolmissa kesäolympiakisoissa (1912, 1920 ja 1924). Hänen nimissään oli maailmanennätys molempien käsien yhteistuloksissa vuodelta 1913 (57,96+51,97=109,93 m).


title: Urho Peltonen

text: Urho Peltonen syntyi Pohjois-Karjalan Nurmeksessa, jossa hänen isänsä Erkki Peltonen (s. 1861) toimi kansakoulunopettajana. Kirjailija Johannes Linnankoski oli Peltosen setä. Hän kävi aluksi Nurmeksen yhteiskolua, mutta muutti 1910-luvun alussa Tampereelle, jossa Peltonen kirjoitti ylioppilaaksi Tampereen reaalilyseosta vuonna 1913. Hän jatkoi opintojaan Teknillisessä korkeakoulussa Helsingissä ja valmistui insinööriksi 1918. Suomen sisällissodan aikana Peltonen toimi Pohjois-Karjalan suojeluskuntapiirin ylipäällikkönä ja osallistui sodan alkuvaiheessa myös Värtsilän taisteluun.


title: Urho Peltonen

text: Urheilu-uransa jälkeen Peltonen oli mukana vuosien 1928 ja 1932 olympialaisissa Suomen Olympiakomitean johtotehtävissä. Lisäksi hän oli Kansainvälisen yleisurheiluliiton IAAF:n kongresseissa Suomen edustajana ja kuului myös IAAF:n sääntövaliokuntaan vuosina 1928–1934. Suomen Urheiluliiton johtokuntaan Peltonen kuului vuodet 1923–1930. Peltonen edusti aluksi Suomen Lyseoiden Urheilijoiden Tampereen osastoa, josta hän siirtyi Tampereen Urheilijoihin ja myöhemmin Helsinkiin muutettuaan Helsingin Kisa-Veikkoihin. Sisällissodan jälkeen Peltonen edusti Tampereen Pyrintöä.


title: Urho Peltonen

text: Peltonen kuoli vuonna 1950. Hänet haudattiin isänsä syntymäpaikkakunnalle Askolaan, jossa Peltosen äiti Hilma Kinnunen myös asui tuolloin.


title: Merlot

text: Merlot [merlo] on viiniköynnöslajike, jota käytetään pääasiassa punaviinin tuotantoon. Merlot tuottaa tavallisempiin Cabernet Sauvignonin tummiin rypäleisiin verrattuna vaaleampia, ohutkuorisempia ja isompia rypäleitä. Merlot on suhteellisen sopeutuvainen ja nopeasti kypsyvä, runsassatoinen lajike, ja sitä viljellään kaikilla merkittävillä viinintuotantoalueilla. Rypäleet sisältävät myös vähemmän tanniinia, ja niinpä pelkästä Merlot'sta tehdyt viinit kypsyvät nopeasti ja niitä pidetään ”helppoina juotavina”.


title: Merlot

text: Bordeaux'ssa ja bordeaux'laista viinityyliä noudattavilla viinitiloilla Merlot'ta sekoitetaan muiden rypäleiden, kuten Cabernet Sauvignonin ja Cabernet Francin, kanssa. Bordeaux'n Pomerolin ja Saint-Émilionin viinialueilla Merlot'n osuus voi olla jopa 70–80 %. Esimerkiksi Pomerolin alueen kuuluisa Château Pétrus on valmistettu lähes yksinomaan savimaalla kasvaneiden Merlot-köynnösten rypäleistä. Yhdysvalloissa ja Etelä-Amerikassa tuotetaan paljon pelkästään Merlot'sta tehtyjä viinejä. Chilessä Merlot-viineihin voidaan sekoittaa myös Carmenère-rypäleiden mehua.


title: Merlot

text: Merlot'n tunnusmerkkinä pidetään luumumaista aromia; vahvan hedelmäisyyden vuoksi sitä käytetään tanniinisen ja hapokkaan Cabernet Sauvignonin kanssa. Cabernet Sauvignonin sanotaan luovan viinin ”selkärangan” ja Merlot'n ”lihakset” selkärangan ympärille.


title: Johan Olin

text: Johan Fredrik Olin (30. kesäkuuta 1883 – 3. joulukuuta 1928) oli suomalainen painija ja olympiamitalisti. Hän voitti hopeaa Tukholman kesäolympialaisten kreikkalais-roomalaisen painin sarjassa yli 82,5 kiloa vuonna 1912.


title: Johan Olin

text: Olympialaisten jälkeen Olin matkusti Yhdysvaltoihin jossa hän kilpaili ammattipainijana käyttäen nimeä John Olin. Olinin ammattilaisuran merkittävin saavutus oli hänen voittonsa Joe Strecheristä Massachusettsin Springfieldissä 12. joulukuuta 1916. Tällä voitollaan Olin sai WWF:n mestaruuden jonka hän menetti 2. toukokuuta 1917 Ed "Strangler" Lewisille Chicagossa pidetyssä ottelussa. Worchesteriin Massachusettsiin asettunut Olin paini vielä muutamia vuosia tämän jälkeen mutta lopulta hän palasi noin kymmenen vuoden poissaolon jälkeen takaisin Suomeen.


title: Sir Kay

text: Kay tai Sir Kay on yksi pyöreän pöydän ritareista, joka esiintyy kuningas Arthuriin liittyvissä legendoissa. Kay on Arthurin kasvatusisän Ectorin poika.


title: Sir Kay

text: Nuorena Arthur oli Kayn aseenkantaja. Kun Arthur veti miekan kivestä ja todisti siten olevansa Englannin kruunun lainmukainen perijä, yritti Kay ottaa kunnian teosta. Ector kuitenkin näki poikansa valehtelevan. Tämän jälkeen Ector ja Kay vannoivat ensimmäisinä uskollisuudenvalan Arthurille ja pysyivät uskollisina hänelle loppuun asti.


title: Parma FC

text: Parma FC (aikaisemmin AC Parma) on parmalainen jalkapalloseura, joka pelaa kaudella 2018–2019 Italian korkeimmalla sarjatasolla Serie A:ssa. Joukkue perustettiin vuonna 1913 nimellä "Verdi FC" Giuseppe Verdin mukaan, mutta nimi vaihdettiin jo saman vuoden lopussa kauden päätteeksi Parma FC:ksi. Nimi vaihtui AC Parmaksi vuonna 1970, kun kaksi parmalaisjoukkuetta yhdistyi. Vuoden 2004 talousvaikeuksien jälkeen seuralle tuli uusi omistaja ja nimi vaihtui jälleen Parma FC:ksi. Seuran lempinimiä ovat mm. "Gialloblu" (keltasiniset) ja "Crociati" (ristiretkeläiset).


title: Parma FC

text: Seura oli vajonnut 1960-luvulla puoliammattilaissarjoihin, kun se vuoden 1970 seurafuusion jälkeen palasi takaisin ammattilaissarjoihin. Serie A:han se nousi kuitenkin ensimmäisen kerran vasta kauden 1989–1990 päätteeksi. Samoihin aikoihin "Tanzin" perheen omistama "Parmalat"-yhtiö alkoi investoida seuraan merkittäviä summia. Tämän jälkeen Parma FC nousi poikkeuksellisen nopeasti Serie A:n huipulle. Se kuului koko 90-luvun ajan Serie A:n kärkijoukkueisiin, mutta mestaruutta se ei onnistunut voittamaan. Paras saavutus oli toinen sija kaudella 1996–1997. Eroa mestariin jäi vain yksi piste. Erilaisissa cup-kilpailuissa Parma FC kuitenkin menestyi hyvin. Kauden 2003–2004 aikana Parmalatin taloudelliset ongelmat heijastuivat myös seuraan ja näytti siltä, että se saattaisi ajautua konkurssiin. Taloudelliset ongelmat näkyivät myös pelikentällä ja kaudella 2004–2005 Parma FC oli pudota Serie B:hen. Sen onnistui säilyttää sarjapaikkansa vasta uusintaottelussa Bologna FC 1909:a vastaan. Kauden 2005–2006 päätteeksi Parma FC sijoittui Serie A:ssa kymmenenneksi, mutta Italian jalkapalloskandaalin vuoksi sijoitus nousi lopulta seitsemänneksi ja seura pääsi UEFA Cupiin. Kaudella 2006–2007 seuran sijoittui Serie A:ssa 12:nneksi ja kauden 2007–2008 päätteeksi se putosi Serie B:hen sijoituttuaan pääsarjassa 19:nneksi.


title: Parma FC

text: Visiitti Serie B:ssä jäi kuitenkin vain yhden kauden mittaiseksi, ja kakkossijan myötä seura palasi keväällä 2009 pääsarjatasolle.


title: Parma FC

text: Maaliskuussa 2015 Parma FC julistettiin konkurssiin. Seura on ollut koko kauden taloudellisissa vaikeuksissa, eikä se ole pystynyt osallistumaan kahteen vierasotteluun rahojen puutteen takia. Tämän jälkeen seura perustettiin uudelleen ja se pelasi kaudella 2015–2016 Serie D:ssä. Kolmen suoran sarjanousun myötä joukkue nähdään taas Serie A:ssa kaudella 2018-2019.


title: Heikki Kähkönen

text: Heikki Kähkönen (26. joulukuuta 1891 Rääkkylä – 30. kesäkuuta 1962 Imatra) oli suomalainen painija ja olympiamitalisti.


title: Heikki Kähkönen

text: Kähkönen voitti vuoden 1920 kesäolympialaisissa Antwerpenissa hopeaa kreikkalais-roomalaisen painin sarjassa 60 kg. Kultaa voitti Oskar Friman, joka Kähkösen tavoin edusti Viipurin Voimailijoita. Painin SM-kisoissa Kähkönen oli parhaimmillaan viides 1917.


title: Baltian rautatieasema (Tallinna)

text: Baltian rautatieasema () on Tallinnan vilkkain rautatieasema. Se sijaitsee aivan vanhan kaupungin vieressä, osoitteessa Toompuiestee 37.


title: Baltian rautatieasema (Tallinna)

text: Rautatieliikenne käynnistyi Baltian asemalta 24. lokakuuta 1870, jolloin Narvassa avattiin rautatielinja Paldiskista Tallinnan, Tapan, Narvan ja Iivananlinnan kautta Hatsinaan. Vuonna 1872 valmistui Hatsinan ja Krasnoje Selon välinen, 23,5 kilometriä pitkä rataosuus, joka mahdollisti liikennöinnin Tallinnasta Pietarin Baltian rautatieasemalle asti. Vuonna 1876 käynnistyi junaliikenne Tarttoon, kun Tapan ja Tarton välinen rautatie valmistui. Vuonna 1887 rataa jatkettiin Valgaan, jossa se yhdistyi Riian ja Pihkovan väliseen rautatiehen.


title: Baltian rautatieasema (Tallinna)

text: Asemarakennuksen on suunnitellut arkkitehti Otto Rudolf von Knüpffer. Rakennustöitä ei saatu päätökseen vielä liikennöinnin alkaessa vuonna 1870, vaan niitä jatkettiin vielä seuraavanakin vuonna. Asemarakennus kärsi pahoja vaurioita vuonna 1941, kun Neuvostoliiton joukot sytyttivät sen tuleen. Korjaustöitä tehtiin jo osittain vuonna 1945, mutta täydellinen peruskorjaus tehtiin vasta 1960–1966.


title: Baltian rautatieasema (Tallinna)

text: Baltian rautatieasemalta liikennöi yksi rautatieyhtiö: Elron hoitaa sähköjunaliikennettä Tallinnasta Aegviiduun, Riisipereen ja Paldiskiin sekä dieseljunilla hoidettavaa kaukojunaliikennettä Tarttoon, Valgaan, Viljandiin, Narvaan ja Pärnuun. Toukokuuhun 2015 asti asemalta oli myös GoRailin matkustajaliikennettä Moskovaan ja Pietariin.


title: Baltian rautatieasema (Tallinna)

text: Asemarakennuksessa on palveluja kahdessa kerroksessa. Pohjakerroksessa ovat lipunmyynti, valuutanvaihto, pankkipalvelut sekä WC-, suihku- ja lastenhoitotilat. Asemalla on lisäksi matkatoimisto-, parturi-, optikko-, valokuva- ja ravintolapalveluja sekä kioskimyyntiä.


title: Katolikos

text: Katolikos on korkea kirkollinen arvonimi, jota käyttävät muiden muassa Armenian ja Syyrian orientaaliortodoksiset kirkot korkeimmasta piispastaan.


title: Katolikos

text: Katolikos on käytössä myös eräiden ortodoksisten patriarkkojen toisena arvonimenä. Näin esimerkiksi Georgian patriarkalla.


title: Katolikos

text: Katolikos vastaa ortodoksisen ja katolisen kirkon käyttämää kirkon arvonimeä patriarkka.


title: Magma

text: Magma on maanpinnan alapuolella esiintyvä sulan tai puoliksi sulaneen kiven, sekä erilaisten kiinteiden ja haihtuvien aineiden seos. Samankaltaista magmaa oletetaan esiintyvän myös muiden kiviplaneettojen pinnan alapuolella. Termi johtuu kreikan sanasta μάγμα, joka tarkoittaa seosta. Paitsi sulaa kiveä, magma saattaa sisältää myös kiteisiä aineita, liuenneita kaasuja ja toisinaan myös kaasukuplia. Magmaa kerääntyy usein magmasäiliöihin, joita esiintyy usein tulivuorten alla, tai se voi kiteytyä plutoneiksi. Magma voi myös tunkeutua lähellä oleviin kivilajeihin, purkautua maan päälle laavana taikka räjähtää ilmaan tefrana, josta muodostuu pyroklastisia kivilajeja.


title: Magma

text: Magma on monimutkaista kuumaa nestemäistä ainetta. Useimpien magmojen lämpötila on 700 °C ja 1 300 °C:n välillä, mutta hyvin harvinainen karbonatiitti sulaa jo 600 °C:ssä kun taas komatiitti sulaa vasta 1 600 °C:ssä. Useimmat magmat ovat silikaattiseoksia.


title: Magma

text: Magmaa syntyy subduktiovyöhykkeillä, hautavajoamien alla, valtamerten keskiselänteillä ja kuumissa kohdissa. Vaikka sitä esiintyy näin monissa paikoissa, maankuori ja Maan vaippa kokonaisuudessaan eivät ole sulia. Sen sijaan suurin osa Maan aineesta on reidiä eli kiinteää ainetta, joka voi paineen vaikutuksesta liikkua tai muuttaa muotoaan. Sulaa magmaa muodostuu lähinnä muutama kilometri maanpinnan alapuolella ympäristössä, jossa on korkea lämpötila eikä paine ole kovin suuri.


title: Magma

text: Magmaa koostumus voi muuttua fraktioivan kiteytymisen tai vieraiden aineiden sekoittumisen kautta. Magmasta kiinteytymällä syntyviä kivilajeja sanotaan magmakiviksi.


title: Magma

text: Vaikka magman tutkimus on historiallisesti liittynyt laavavirtojen havainnointiin, magmaa on havaittu sellaisenaan kolme kertaa syväkairauksissa—kahdesti Islannissa ja kerran Havaijilla.


title: Magma

text: Kiinteiden kivilajien sulaminen magmaksi riippuu kolmesta fysikaalisesta parametrista: sen lämpötilasta, paineesta ja koostumuksesta.


title: Magma

text: Kun kivi sulaa, se tapahtuu vähitellen, sillä useimmat kivilajit muodostuvat useista mineraaleista, joista jokaisella on eri sulamispiste, ja sulaminen riippuu monimutkaisella tavalla fysikaalisista ja kemiallisista tekijöistä. Kun kivi sulaa, sen tilavuus muuttuu. Kun tarpeeksi kiveä on sulanut, pienet sulat pisarat, jotka yleensä ovat mineraalin kiinteiden jyvästen välissä, yhdistyvät toisiinsa ja pehmentävät kiven. Kun maan alla vallitsevassa paineessa alle yksi prosenttikin kivestä sulaa, se riittää saamaan nesteen puristumaan syntymäpaikastaan muuallekin.


title: Magma

text: Sula aine voi pysyä paikoillaankin niin kauan, kunnes kiviaineesta 20 tai jopa 35 % on sulanut, mutta kivestä harvoin sulaa enempää kuin 50 %, sillä vähitellen sula kivi kiteytyy.


title: Magma

text: Magman laatu riippuu suuresti siitä, kuinka suuri osa kivestä on sulanut. Kuinka suuren osan kivestä on oltava sulanut, jotta muodostuisi yhtenäinen sula massa, voidaan arvioida sen perusteella, minkä verran siinä on kompatiibileja ja inkombatiibileja alkuaineita. Tavallisimpia kompatiibileja alkuaineita ovat kalium, barium, cesium ja rubidium.


title: Magma

text: Kun vain pieni osa kivestä on sulanut Maan vaipassa, syntyvät kivilajit ovat tavallisesti emäksisiä ja sisältävät kalsiumia, natriumia ja kaliumia, tai niiden alumiinipitoisuus on suuri verrattuna niissä olevan piin määrään. Tyypillisesti koostumukseltaan tällainen sula aines muodostaa lamprofyyria, lamproiittia, kimberliittiä ja joskus nefeliinipitoisia kivilajia kuten emäksistä basalttia ja esseksiittigabroja tai jopa karbonatiittia.


title: Magma

text: Pegmatiittia voi muodostua, jos pieni osa maan kuoren aineksesta on sulanut. Jotkut koostumukseltaan graniittia muistuttavat magmat ovat eutektista tai kotektista sulaa ainetta, ja niitä voi muodostua, jos pieni tai suurikin osa maan kuoren aineksesta sulaa, tai myös sen osittain kiteytyessä. Kun suurempi osa maankuoren aineksesta on sulanut, voi muodostua granitoideja kuten tonaliittia, granodioriittia ja montsoniittia, mutta niiden muodostuminen edellyttää yleensä muitakin mekanismeja.


title: Magma

text: Kun kivi sulaa, syntyvä neste on "primaarista sulaa ainetta". Primaarinen sula aine ei ole käynyt läpi mitään eriyttävää prosessia, ja sen koostumus on sama kuin alkuperäisen kiven. Luonnosta löydetään vain harvoin primaarista sulaa ainetta. Migmatiitin leukosomit ovat esimerkki primaarisesta sulasta aineesta. Maan vaipasta syntyneet primaariset sulat aineet ovat erityisen tärkeitä, ja niitä sanotaan "primitiiviseksi magmaksi". Selvittämällä magmasarjan primitiivisen magman koostumus voidaan mallintaa Maan vaipan koostumus, josta magma on syntynyt, mikä on tärkeää Maan vaipan kehityksen ymmärtämiseksi.


title: Magma

text: Missä ei voi löytää primitiivista tai primaarista magma-ainesta, on usein hyödyllistä yrittää tunnistaa parentaalinen sula aines. Parentaalinen sula aines on magmamuodostuma, jonka havaittu kemiallinen koostumus voidaan selvittää tuliperäisen aineiden eriytymisen avulla. Sen ei tarvitse olla primitiivistä sulaa ainetta.


title: Magma

text: Esimerkiksi peräkkäisten basalttivirtojen oletetaan liittyvän toisiinsa. Seosta, josta ne voisivat muodostua sen osittain kiteytyessä, sanotaan "parentaaliseksi sulaksi aineeksi". Osittaisen kiteytymisen malleja voidaan muodostaa sen arvioimiseksi, ovatko kivet muodostuneet samasta parentaalisesta sulasta aineesta.


title: Magma

text: Kun suuri osa parentaalisesta aineesta on sulanut, muodostuu komatiittia ja pikriittiä.


title: Magma

text: Tunnetaan kaksi prosessia, jossa magma lakkaa olemasta: se voi purkautua maan pinnalle tulivuoren purkauksessa tai se voi kiteytyä Maan kuoreen tai vaippaan plutoniksi. Kummassakin tapauksessa magma-aines vähitellen jäähtyy ja muodostaa magmakivilajeja.


title: Magma

text: Kun magma jäähtyy, se alkaa muodostaa kiinteitä mineraaleja. Osa niistä asettuu magmasäiliön pohjalle muodostaen kumulaatteja ja edelleen kerrosintruusioita. Magmasäiliössä hitaasti jäähtyvä magma jähmettyy lopulta tavallisesti magmakivilajeiksi kuten gabroksi, dioriitiksi tai graniitiksi sen koostumuksesta riippuen. Jos magma sen sijaan purkautuu maan pinnalle tulivuoresta, siitä syntyy tuliperäisiä kivilajeja kuten basalttia, andesiittia ja ryoliittia, jotka vastaavat koostumukseltaan garboa, dioriittia ja graniittia.


title: Magma

text: Magmaa, joka tulivuoren purkauksessa tulee maan pinnalle, sanotaan laavaksi. Laava jäähtyy ja kiinteytyy paljon nopeammin kuin maanalainen magma. Nopean jäähtymisen vuoksi kiteet eivät voi kasvaa suuriksi eikä osa sulasta aineesta kiteydy lainkaan, vaan se jähmettyy vulkaaniseksi lasiksi. Pääasiassa vulkaanisesta lasista koostuneita kivilajeja ovat obsidiaani, skoria ja hohkakivi.


title: Magma

text: Tulivuorenpurkauksissa ja niiden edellä haituvat aineet kuten hiilidioksidi ja vesi osittain poistuvat sulasta aineksesta prosessissa, jota sanotaan ekssoluutioksi. Magma, jossa on vähän vettä, tulee yhä viskoosimmaksi. Jos ekssoluutiota tapahtuu suuressa määrin magman liikkuessa ylöspäin tulivuorenpurkauksen aikana, purkaus on yleensä räjähdysmäinen.


title: Magma

text: Sula silikaattiaines sisältää piitä, happea, alumiinia, alkalimetalleja (natriumia ja kaliumia), kalsiumia, magnesiumia ja rautaa. Piiatomit liittyvät tetraedrisesti neljään happiatomiin, samoin kuin lähes kaikissa silikaattimineraaleissa, mutta sulassa aineessa atomien säännöllinen järjestys säilyy vain lyhyillä etäisyyksillä. Sulien ainesten fysikaaliset ominaisuudet riippuvat niiden atomirakenteesta sekä lämpötilasta, paineesta ja koostumuksesta.


title: Magma

text: Magmojen viskositeetti on tärkein ominaisuus niiden käyttäytymisen ymmärtämiseksi. Paljon piitä sisältävät sulat aineet ovat yleensä polymeroituneempia ja niissä on enemmän silikaattitetraedreja, ja täten niiden viskositeetti on suurempi. Veden liukeneminen magmaan alentaa huomattavasti sen viskositeettia. Korkeassa lämpötilassa magman viskositeetti on pienempi.


title: Magma

text: Yleisesti ottaen "mafiset" eli runsaasti magnesiumia ja rautaa sisältävät magmat kuten ne, joista muodostuu basalttia, ovat kuumempia ja vähemmän viskooseja kuin eniten piitä sisältävät, joista muodostuu esimerkiksi ryoliittia. Alhainen viskositeetti johtaa heikompiin, vähemmän räjähdysmäisiin purkauksiin.


title: Magma

text: Seuraavassa erityyppisten magmojen tyypillisiä ominaisuuksia:


title: Magma

text: Missä tahansa paineessa ja olipa kivilajin koostumus mikä tahansa, kiviaines alkaa sulaa, kun sen lämpötila ylittää soliduspisteen. Maan kiinteässä aineessa kivilajin lämpötilan määräävät geoterminen gradientti ja kivessä tapahtuva radioaktiivinen hajoaminen. Geoterminen gradientti on keskimäärin 25 °C/km, mutta se vaihtelee arvosta 5–10 °C/km valtameren syvänteissä aina arvoon 30–80 °C/km saakka valtamerten keskiselänteillä ja seuduilla, joissa on runsaasti tulivuoria.


title: Magma

text: Kun magma siirtyy ylemmäksi ympäröivän aineen nosteen vaikutuksesta, sen lämpötila alenee adiabaattisesti ohittaen sekä likviduksen että soliduksen. Lopulta se purkautuu maan pinnalle laavana.


title: Magma

text: Magma voi myös sulaa paineen pienentyessä, mitä sanotaan "dekompressiosulamiseksi".


title: Magma

text: Suuren kiviainesmäärän koostumusta on yleensä hyvin vaikea muuttaa, ja niinpä se, sulaako aine tietyssä lämpötilassa ja paineessa, riippuu pääasiassa sen koostumuksesta. Kivilajin koostumukseen voidaan laskea myös siinä mahdollisesti olevat nestemäiset ja kaasumaiset ainekset kuten vesi ja hiilidioksidi.


title: Magma

text: Nestemäisten ja kaasumaisten faasien läsnäolo paineen alaisessa kivessä voi stabiloida sen sulan osuuden. Jos kivessä on vaikkapa vain 0,8% vettä, sen sulamispiste voi aleta jopa 100 °C. Vastaavasti veden ja muiden haihtuvien ainesten poistuminen magmasta voi saada sen jähmettymään.


title: Magma

text: Kaikki magmat sisältävät runsaasti silikaa eli piidioksidia. Magma sisältää myös kaasuja, jotka laajenevat sen noustessa. Mitä enemmän magmassa on silikaa, sitä hitaammin se virtaa, joten laajenevat kaasut jäävät sen sisään. Paine kasvaa, kunnes kaasut purkautuvat ulos äkillisessä, vaarallisessa räjähdyksessä. Niukemmin silikaa sisältävä magma virtaa helpommin, joten kaasukuplat nousevat sen läpi ja pakenevat jokseenkin rauhallisesti.


title: D’Entrecasteaux’nsaaret

text: D’Entrecasteaux’nsaaret [dãtrekasto:´nsaaret] ovat saariryhmä Papua-Uudessa-Guineassa Uuden-Guinean saaren itäisen kärjen pohjoispuolella. Saarten yhteispinta-ala on 3 142 neliökilometriä ja asukasluku 49 000 vuonna 1990.


title: D’Entrecasteaux’nsaaret

text: Tuliperäinen saaristo koostuu viidestä pääsaaresta, jotka ovat pohjoisesta etelään lueteltuina Goodenough ("Nidula"), Fergusson ("Moratau"), Sanaroa, Dobu ja Normanby ("Duau"). Lisäksi niiden ympärillä on lukuisia pieniä luotoja. Suurin saarista on Fergusson, joka käsittää yli kolmanneksen saarten pinta-alasta. Saaristo on nimetty ranskalaisen navigaattorin Bruni d’Entrecasteaux’n mukaan.


title: D’Entrecasteaux’nsaaret

text: Suurimmat saaret ovat asuttuja. Valtaosa väestöstä elää omavaraistaloudessa pienissä yhdyskunnissa. Perinteisesti alueella on tuotettu saviastioita vaihtokauppaa varten, ja asukkaat ovat osallistuneet myös kulaan, esineiden kuten simpukankuorten seremonialliseen vaihtojärjestelmään eri heimojen välillä. Talouden kannalta merkittävämpää on kopran tuotanto. Lisäksi alueella on viime vuosina etsitty mineraaliesiintymiä.


title: Paavo Jaale

text: Pekka ”Paavo” Jaale (alun perin Johansson, 21. lokakuuta 1895 Helsinki – 5. joulukuuta 1983 Helsinki) oli suomalainen keihäänheittäjä, kymmenottelija ja olympiamitalisti.


title: Hugo Lahtinen

text: Hugo Jalmari Lahtinen (29. marraskuuta 1891 Tampere – 29. joulukuuta 1977 Tampere) oli suomalainen viisiottelija, pituushyppääjä ja olympiamitalisti.


title: Hugo Lahtinen

text: Seuratasolla Lahtinen edusti Tampereen Pyrintöä. Hän toimi Suomen yleisurheilujoukkueen valmentajana Amsterdamin olympiakisoissa 1928 ja Los Angelesin olympiakisoissa 1932, joissa Suomi saavutti yhteensä 25 mitalia. Hän piti myös 400 metrin juoksun Suomen ennätystä silloin hallussaan ajalla 51,7. Hän on ensimmäinen suomalainen seitsemän metrin ylittäjä pituushypyssä.


title: Hugo Lahtinen

text: Lahtinen työskenteli Tampereen yhteiskoulun voimistelunopettajana vuosina 1928–1946. Hänen puolisonsa oli vuodesta 1915 Jenny o.s. Lahtinen.


title: Matti Perttilä

text: Matti "Masa" Rudolf Perttilä (21. tammikuuta 1896 Isokyrö − 12. toukokuuta 1968 Isokyrö) oli suomalainen painija ja olympiamitalisti. Hänen lempinimensä oli "Kyrön leijona".


title: Matti Perttilä

text: Perttilä saavutti olympiapronssia kreikkalais-roomalaisen painin keskisarjassa Antwerpenissa 1920. Hän voitti ensimmäisessä ottelussaan belgialaisen Oscar Cornelisin selätyksellä ajassa 2.04, sitten tanskalaisen Svend Nielsenin selätyksellä ajassa 7.17 ja kolmannessa ottelussaan ruotsalaisen Svend Fältströmin tuomaripäätöksellä ajassa 29.40. Neljännessä ottelussaan hän hävisi tuomaripäätöksellä 25 minuutin painin jälkeen kultaa lopulta voittaneelle ruotsalaiselle Carl Westergrenille. Mitaliotteluissa hän voitti belgialaisen Maurice Vanderleendenin ajassa 8.40 mutta hävisi maanmiehelleen Arthur Lindforsille ajassa 1.48. Lopuksi Perttilä voitti hollantilaisen Bert Eillebrechtin ajassa 3.19 ja norjalaisen Sjur Johnsenin tuomaripäätöksellä 25 minuutin painin jälkeen.


title: Matti Perttilä

text: Seuratasolla Perttilä edusti Suomessa Kyrön Voimaa. Vuodesta 1923 hän asui ja kilpaili muutaman vuoden ajan Yhdysvalloissa.


title: Louisiadesaaret

text: Louisiadesaaret on saariryhmä Papua-Uudessa-Guineassa 200–400 kilometriä Uuden-Guinean saaren itäkärjestä kaakkoon. Saaristo koostuu kymmenestä tuliperäisestä tai korallisaaresta sekä lähes 90 pienemmästä luodosta tai riutasta. Sideia ja Basilaki sijaitsevat lähinnä Uutta-Guineaa; Misima, Vanatinai ja Rossel sijaitsevat kauempana idässä. Suurin saarista on Vanatinai, joka tunnetaan myös eurooppalaisten antamilla nimillä "Sudest" ja "Tagula". Saarten kokonaispinta-ala on noin 2 200 neliökilometriä.


title: Louisiadesaaret

text: Louisiadesaarilla oli asukkaita 47 000 vuonna 2014. Suurin asutuskeskus on Bwagoia Misiman saarella. Saarilta on löydetty kultaesiintymiä. Louisiadesaarten sademetsät muodostavat oman ekoalueensa, jossa on useita endeemisiä puulajeja (suvuista "Pandanus", "Diospyros" ja "Hopea"), viisi endeemistä sammakkolajia, kaksi endeemistä liskolajia ja viisi endeemistä lintulajia.


Moldavian sosialistinen neuvostotasavalta, lyhenteeltä Moldavian SNT (, , ) oli nykyisen Moldovan alueen käsittänyt neuvostotasavalta.


Neuvostotasavalta muodostettiin 2. elokuuta 1940 Romanian Neuvostoliitolle luovuttamille alueille. Moldavian sosialistinen neuvostotasavalta lakkautettiin 27. elokuuta 1991, jolloin Moldavia itsenäistyi Neuvostoliitosta ja muutti nimensä Moldovaksi.


title: Moldavian sosialistinen neuvostotasavalta

text: Ensimmäinen sihteeri toimi neuvostotasavallan tosiasiallisena johtajana. Muodollinen johtaja oli korkeimman neuvoston puhemiehistön puheenjohtaja, mutta tällä ei ollut todellista valtaa.


title: Geraldine Apponyi de Nagy-Apponyi

text: Kreivitär Geraldine Margit Virginia Olga Maria Apponyi de Nagy-Apponyi (6. elokuuta 1915 – 22. lokakuuta 2002) oli Albanian kuningatar, kuningas Zogu I:n puoliso. Hänen kuninkaallinen nimensä oli "Kuningatar Geraldina".


title: Geraldine Apponyi de Nagy-Apponyi

text: Kuningatar Geraldina syntyi Budapestissä, Unkarissa. Hän kuului Apponyin vanhaan aatelissukuun. Hänen isänsä oli kreivi Julius (tai Gyula) Apponyi de Nagy-Apponyi (1873–1924) ja äitinsä amerikanunkarilainen Gladys Virginia Stewart (1891–1947), jonka isä oli miljonääri Virginiasta. Geraldinen isoisä oli Ludwig (tai Lajos) Apponyi (1849–1909) ja äidinisä diplomaatti John Henry Stewart (1831–1892), joka palveli Yhdysvaltain konsulaatissa Antwerpenissä. Geraldinen vanhemmat tapasivat Pariisissa vuonna 1912 Itävalta-Unkarin suurlähetystön lounaspöydässä. He avioituivat vuonna 1914.


title: Geraldine Apponyi de Nagy-Apponyi

text: Kun Itävalta-Unkari hajosi, perhe muutti Sveitsiin. Vuonna 1921 he palasivat Unkariin. Kun Geraldinen isä kuoli, hänen äitinsä päätti muuttaa Ranskaan. Kun Geraldinen äiti meni naimisiin ranskalaisen upseerin kanssa, Geraldinen isän sukulaiset vaativat, että lapset muuttavat Unkariin saadakseen siellä koulutuksensa.


title: Geraldine Apponyi de Nagy-Apponyi

text: 27. huhtikuuta 1938 Geraldine meni naimisiin Albanian kuninkaan Zogu I:n kanssa Tiranassa ja otti nimekseen "Kuningatar Geraldina". Geraldine oli katolilainen ja Zogu I oli muslimi. Zogu I:n hallinto loppui, kun fasistinen Italia miehitti Albanian huhtikuussa vuonna 1939. Perhe muutti tilapäisesti Egyptiin, ja sieltä Englantiin. Englannista perhe muutti Yhdysvaltoihin 1950-luvulla ja jälleen myöhemmin Ranskaan. Zogu I:n kuoltua Ranskassa kuningatar Geraldine asui Kreikassa, Turkissa, Englannissa, Egyptissä, Yhdysvalloissa, Ranskassa, Rhodesiassa ja Espanjassa, kunnes perhe lopulta muutti Etelä-Afrikkaan.


title: Geraldine Apponyi de Nagy-Apponyi

text: Zogu I:llä ja Kuningatar Geraldinalla oli yksi lapsi, kruununprinssi Leka Zogu (s. 1939). Vuonna 2002 Albanian hallitus kutsui Kuningatar Geraldinan ja Leka Zogun takaisin Albaniaan. Vaikka Kuningatar Geraldina suostui, hän silti vaati, että Leka Zogusta tulisi Albanian virallinen hallitsija. Kuningatar Geraldina kuoli vuonna 2002 87-vuotiaana Tiranassa.


title: Martti Nieminen

text: Martti Nieminen (3. marraskuuta 1891 Salo - 29. maaliskuuta 1941 Helsinki) oli suomalainen painija ja olympiamitalisti.


title: Martti Nieminen

text: Seuratasolla Nieminen edusti Helsingin Atleettiklubia.


title: Donavia

text: Donavia () oli venäläinen lentoyhtiö ja Aeroflotin tytäryhtiö. Se lensi säännöllistä matkustaja- ja rahtiliikennettä Venäjältä Lähi-itään. Tärkeimmät yhtiön käyttämät lentoasemat olivat Rostov-na-Donun lentoasema, Šeremetjevon lentoasema sekä Vnukovon lentoasema.Yhtiö perustettiin ja se aloitti toimintansa 13. huhtikuuta 2000. Se toimi aluksi "Donavia"-nimellä, mutta Aeroflotin ostaessa yhtiön nimi vaihdettiin Aeroflot-Doniksi. Nimi vaihdettiin takaisin Donaviaksi vuonna 2009. Se liitettiin toiseen Aeroflotin tytäryhtiöön, Rossiya Airlinesiin, alkuvuonna 2016.


title: Donavia

text: Heinäkuussa 2015:Donavia lensi säännöllisesti seuraaviin kohteisiin (heinäkuu 2015):


title: Steve Porcaro

text: Steve Porcaro (s. 2. syyskuuta 1957 Hartford, Connecticut) on yhdysvaltalainen kosketinsoittaja ja säveltäjä. Hän oli rockyhtye Toton alkuperäinen jäsen.


title: Steve Porcaro

text: Porcaro oli mukana Toton ensimmäisellä kuudella albumilla. Vuonna 1986 julkaistu "Fahrenheit" oli Toton viimeinen Porcaron ollessa yhtyeen jäsenenä. Hän ehti kirjoittaa kolme Toton kappaletta ja hänen tavoitteena olikin siirtyä kokopäiväiseksi laulujentekijäksi ja säveltäjäksi. Hänen sävellyksiin kuuluu myös Michael Jacksonin kappale "Human Nature" "Thriller"-levyltä.


title: Steve Porcaro

text: Eroamisensakin jälkeen Porcaro on avustanut Totoa kosketinsoittimien, rumpulooppien, syntetisaattorin ja sovitusten kanssa. Porcaro on toiminut myös sessiomuusikkona muun muassa yhtyeiden Yes ja Jefferson Airplane albumeilla.


title: Steve Porcaro

text: Steve on mukana myös Toton "Falling in Between" -levyllä (2007).


title: Steve Porcaro

text: Steven veljistä vuonna 2015 kuollut Mike Porcaro oli Toton basisti ja vuonna 1992 kuollut Jeff Porcaro Toton rumpali.


title: Tilinpäätösanalyysi

text: Tilinpäätösanalyysissä tutkitaan yrityksen kannattavuutta ja taloudellista tilaa käyttämällä hyväksi yrityksen tilinpäätöstietoja. Tilinpäätöksestä voidaan laskea useita tunnuslukuja, joiden avulla yrityksiä voidaan vertailla keskenään.


title: Tilinpäätösanalyysi

text: Pelkkiä tunnuslukuja vertaamalla saadaan vain suuntaa antavia tuloksia, ja tunnuslukuihin perustuvat vertailut ovat valideja vain saman toimialan ja kokoluokan yritysten kesken.


title: Tilinpäätösanalyysi

text: Myyntikate eli katetuotto saadaan vähentämällä yrityksen myyntitulosta muuttuvat kustannukset.


Tilinpäätösanalyysi


title: Tilinpäätösanalyysi

text: Myyntikate ilmoitetaan usein prosentteina liikevaihdosta:


title: Tilinpäätösanalyysi

text: Käyttökatteella tarkoitetaan rahasummaa, joka saadaan, kun myyntikatteesta vähennetään kiinteät kustannukset.


title: Tilinpäätösanalyysi

text: Käyttökatekin ilmoitetaan usein liikevaihtoon suhteutettuna käyttökateprosenttina. Sana kate viittaa siihen, että esimerkiksi käyttökateprosentti kertoo, kuinka suuri osa liikevaihdosta jää "kattamaan" muita kuluja.


title: Tilinpäätösanalyysi

text:
Tuloslaskelmasta voidaan laskea useita tulosprosentteja, joiden avulla tarkastellaan tuloslaskelman eriä suhteessa tuottoihin. Tulosprosentit lasketaan usein suhteessa liikevaihtoon, mutta loogisempana voi pitää niiden laskemista suhteessa kaikkiin tuottoihin, koska kaikki tuotot ovat luonnollisesti mukana yrityksen tuloksessa.
Erä "Liiketoiminnan tuotot" tarkoittaa liikevaihtoa ja liiketoiminnan muita säännöllisiä tuottoja.


title: Tilinpäätösanalyysi

text: Bruttokate voidaan laskea vain yrityksille, jotka käyttävät toimintokohtaista tuloslaskelmaa.


title: Tilinpäätösanalyysi

text: Oman pääoman tuottoaste (ROE) kertoo, montako prosenttia yritys on tuottanut omalle pääomalle.


title: Tilinpäätösanalyysi

text: Sijoitetun pääoman tuottoaste (ROI) kertoo, montako prosenttia yritys on tuottanut yritykseen sijoitetulle, tuottoa vaativalle pääomalle.


title: Tilinpäätösanalyysi

text: Koko pääoman tuottoaste (ROA) kertoo, montako prosenttia yritys on tuottanut kaikelle käyttämälleen pääomalle.


title: Tilinpäätösanalyysi

text: Sidotun pääoman tuottoprosentti (ROCE, ) saadaan laskemalla


title: Tilinpäätösanalyysi

text: Vakavaraisuus tarkoittaa yrityksen pääomarakenteen terveyttä siten, ettei vieraan pääoman osuus ole hallitseva. Vakavaraisuudessa on kyse yrityksen mahdollisuuksista selviytyä taloudellisista velvoitteistaan pitkällä aikavälillä.


title: Tilinpäätösanalyysi

text: Tilinpäätösanalyysissä vakavaraisuutta mitataan omavaraisuusasteen, nettovelkaantumisasteen ja suhteellisen velkaantuneisuuden avulla.


title: Tilinpäätösanalyysi

text: Takaisinmaksukyky tarkoittaa yrityksen kykyä selviytyä vieraan pääoman maksuvelvoitteista tulorahoituksen avulla.


title: Tilinpäätösanalyysi

text: Maksuvalmiuden tunnusluvuilla mitataan yrityksen rahan riittämistä joka hetki. Maksuvalmis yritys pystyy suoriutumaan maksuvelvoitteistaan näiden tullessa maksuun. Jos yritys ei ole maksuvalmis, se voi etsiä lisärahoitusta. Jos yritys ei pysty hankkimaan lisärahoitusta selviytyäkseen rästeistä, siitä tulee maksukyvytön.


title: Tilinpäätösanalyysi

text: Tilinpäätösanalyysissä maksuvalmiutta mitataan varantoperusteisilla ja virtaperusteisilla tunnusluvuilla. Varantoperusteiset eli staattiset tunnusluvut quick ratio ja current ratio mittaavat likvidien varojen riittävyyttä. Virtaperusteiset eli dynaamiset tunnusluvut mittaavat tulorahoituksen riittävyyttä.


title: Hermonvuori

text: Hermonvuori (, ) on 2 814 metrin korkeuteen merenpinnasta kohova vuori Libanonin, Israelin ja Syyrian rajalla Antilibanonin vuoristossa. Sen huippu on Syyrian korkein kohta. Vuoren eteläiset ja läntiset rinteet tulivat Israelin hallintaan vuonna 1967 kuuden päivän sodan seurauksena. Vuorenrinteillä Israelin puolella on laskettelukeskus.


title: Hermonvuori

text: Hermonvuori oli jonkin aikaa Luvatun maan pohjoisraja (5. Moos 3:8) ( Jumalan antamat rajat: 1 Moos. 15:18-21). On arveltu, että Raamatussa mainittu Kirkastusvuori (Matt. 17) olisi juuri Hermonvuori.


title: Robert Tikkanen

text: Toivo Robert Tikkanen (15. huhtikuuta 1888 Rooma, Italia – 1. kesäkuuta 1947 Helsinki) oli suomalainen arkkitehti, joka oli nuorena myös ampuja ja olympiamitalisti. Hän voitti vuosien 1920 ja 1924 kesäolympialaisista kolme mitalia.


title: Robert Tikkanen

text: Tikkanen pelasi myös jääkiekkoa 1908-11 Akademischer Sport Club Dresden -joukkueessa.


title: Robert Tikkanen

text: Tikkasen isä oli taidehistorioitsija Johan Jakob Tikkanen ja äiti Augusta Emilia Westzynthius. Kirjailija ja piirtäjä Henrik Tikkanen (1924–1984) oli hänen poikansa. Hänellä oli myös kolme muuta poikaa, Jarl, Ted ja Ulf.


title: Robert Tikkanen

text: Tikkanen oli naimisissa kolme kertaa. Ensimmäinen vaimo oli Ingrid Fazer (s. 15.8.1888 – 13.02.1920, vih. 11.5.1912), toinen Kyllikki Ingeborg Vitali (s. 20.10.1901 Asikkala, k.1963. Vihitty: 10.11.1921 Helsinki), ja kolmas Marga Hertell (s. 14.4.1910, k. 19.1.2004).


title: Robert Tikkanen

text: Robert Tikkanen on suunnitellut ainakin seuraavat rakennukset Helsingissä.


title: Urbano Lazzaro

text: Urbano Lazzaro oli italialainen mies, joka kuului toisessa maailmansodassa Benito Mussolinin vastaiseen kommunistiliikkeeseen ja tunnetaan paremmin myös nimellä "Partisaani-Bill". Lazzaro kuului Garibaldin partisaaniprikaateihin ja hän otti 27. huhtikuuta 1945 toisen maailmansodan viime vaiheilla kiinni Benito Mussolinin Dongossa, jossa tämä oli paossa lähimpien kollegojensa kanssa pukeutuneena saksalaiseksi sotilaaksi. Lazzaro löysi saattueesta myös Mussolinin rakastajattaren, Clara Petaccin sekä useita korkeita fasistihallituksen virkamiehiä. Urbano Lazzaro kuoli kolmas päivä tammikuuta 2006. Hän oli kuollessaan 81-vuotias.


title: Leka Zogu

text: Leka Zogu (5. huhtikuuta 1939 – 30. marraskuuta 2011) oli Albanian kuningas Zogu I:n ja Kuningatar Geraldinen ainoa lapsi ja Albanian kruununprinssi. Hän vaati itselleen Albanian valtaistuinta.


title: Leka Zogu

text: Hänen isänsä Zogu I syrjäytettiin Albanian valtaistuimelta kaksi päivää Leka Zogun syntymän jälkeen. Leka kävi koulunsa Egyptissä ja Sveitsissä. Hänestä tuli Albanian kruununperillinen vuonna 1957, mutta Albania oli kommunistinen valtio eikä tunnustanut tätä. Zogu I:n kuolemasta 1961 lähtien Leka Zogu ja Albanian monarkistit kutsuivat häntä nimellä Leka I, Albanialaisten kuningas. Leka Zogu asui tuolloin Ranskassa. Leka julistettiin kruunun tavoittelijaksi isänsä kuoleman jälkeen Hotel Bristolin juhlasalissa Pariisissa.


title: Leka Zogu

text: Vuonna 1975 Leka Zogu avioitui australialaisen Susan Cullen-Wardin kanssa, josta tuli kuningatar Susan, Biarritzissä, Espanjassa. Häät pidettiin Biarritzin kaupungintalolla. Häävieraina olivat muun muassa Espanjan diktaattori Francisco Franco ja prinssi Juan Carlos, joka oli Lekan hyvä ystävä, sekä monia maanpaossa eläviä monarkistisia albanialaisia. Häissä julistettiin Lekalle maljapuheessa ”Kauan eläköön kuningas.”


title: Leka Zogu

text: Leka oli palkannut itselleen thaimaalaisia henkivartijoita. Tämä oli Espanjan hallitukselle yllätys, mutta häntä ei karkoitettu ennen kuin hänen asunnostaan löytyi suuria sekkejä salaisista asekaupoista. Leka, joka oli asunut Espanjan hallituksen suojeluksessa, joutui lähtemään maasta.


title: Leka Zogu

text: Leka oli yksityislentokoneessa matkalla Rhodesiaan, mutta koneen piti laskeutua polttoaineen täydennyksen vuoksi Gaboniin. Kun lentokone laskeutui, Albanian kommunistihallituksen tukemat gabonilaiset sotilaat piirittivät koneen. Joidenkin huhujen mukaan Albanian kommunistihallinto halusi kidnapata Lekan. Leka karkotti sotilaat pois ilmestymällä lentokoneen ovelle bazooka kädessään. Pariskunta asui Rhodesiassa, kunnes Robert Mugabe nousi maan johtoon. Pariskunta muutti Rhodesiasta Etelä-Afrikkaan, jossa apartheidhallitus antoi heille diplomaatisen aseman. Leka Zogu asui pitkään Bryanstonissa eräällä Johannesburgin vauraalla esikaupunkialueella.


title: Leka Zogu

text: Viimeksi hän asui Tiranassa Albaniassa ja oli aktiivinen maan politiikassa. Vuonna 1997 Albaniassa äänestettiin hallitusmuodon palauttamisesta monarkiaksi, mutta kahden kolmasosan enemmistö hylkäsi ehdotuksen. Zogu väitti äänestystä väärennetyksi.


title: Leka Zogu

text: Kuningatar Susan kuoli 17. heinäkuuta vuonna 2004. Heillä oli yksi lapsi, prinssi Leka Anwar Zog Reza Baudouin Msiziwe.


title: Angra

text: Angra on brasilialainen power metal -yhtye. Se käyttää musiikissaan kansanmusiikkivaikutteita, minkä vuoksi yhtyeen musiikki luokitellaan usein progressiiviseksi metalliksi. Yhtye perustettiin vuonna 1991 São Paulossa.


title: Papua-Uuden-Guinean kina

text: Kina (valuuttatunnus PGK) on Papua-Uuden-Guinean rahayksikkö. Yksi kina jakautuu sataan "toeaan". Kina otettiin käyttöön 19. huhtikuuta 1975 hieman ennen maan itsenäistymistä, jolloin se korvasi aiemmin käytetyn Australian dollarin. 1. marraskuuta 2010 yksi euro vastasi 3,69881 kinaa. Osa setelirahoista on valmistettu polymeeristä.


title: Papua-Uuden-Guinean kina

text: Papua-Uudessa-Guineassa on käytössä seitsemän eriarvoista kolikkoa. Kaikki kolikot on julkaistu vuonna 1975 paitsi 50 toean kolikko.


title: Papua-Uuden-Guinean kina

text: Papua-Uudessa-Guineassa on käytössä kuusi eriarvoista seteliä.


title: Anti-Libanon

text: Anti-Libanon on Libanonvuorten suuntaisesti ja niiden vieressä koillisesta lounaaseen kulkeva vuoristo. Anti-Libanonin huippujen korkeus merenpinnasta mitattuna on keskimäärin 2 000 metriä ja sen korkeimmat huiput kohoavat 2 400 metrin korkeuteen. Anti-Libanonin osaksi luetaan joskus myös Hermonvuori, joka kohoaa puolestaan 2 814 metrin korkeuteen. Anti-Libanonin alue on asuttu vain harvakseltaan ja siellä harjoitetaan lähinnä paimentolaisuutta.


title: George McGovern

text: George Stanley McGovern (19. heinäkuuta 1922 Avon, Etelä-Dakota – 21. lokakuuta 2012 Sioux Falls, Etelä-Dakota) oli yhdysvaltalainen senaattori ja demokraattisen puolueen presidenttiehdokas vuoden 1972 vaaleissa. McGovern edusti demokraattien vasenta laitaa ja vaati kampanjansa aikana joukkojen välitöntä kotiutusta Vietnamin sodasta, sotakarkureiden armahdusta sekä suuria leikkauksia puolustusmenoihin. Hän hävisi istuvalle presidentti Richard Nixonille äänin 60 % – 38 %. Häviön jälkeen McGovern jatkoi uraansa politiikassa, ja myöhemmin hän työskenteli YK:ssa etenkin nälänhätää vastaan.


title: George McGovern

text: George McGovern syntyi 19. heinäkuuta 1922 Avonissa, Etelä-Dakotassa. Hänen isänsä oli Metodisti-pappi. Toisessa maailmansodassa McGovern oli palkittu pommikonelentäjä.


title: George McGovern

text: Sodan jälkeen hän valmistui ensin Dakota Wesleyan -yliopistosta ja opiskeli sen jälkeen vuoden Garrett Theological Seminaryssa, mutta vaihtoi sitten Northwestern Universityyn, josta hän valmistui tohtoriksi vuonna 1953 pääaineenaan Amerikan historia. Hän alkoi opettaa historiaa Etelä-Dakotassa ja lähti mukaan politiikkaan.


title: George McGovern

text: McGovern valittiin Yhdysvaltain edustajainhuoneeseen vuosina 1956 ja 1958, ja vuonna 1962 ensimmäisen kerran senaattiin. Hän oli äänekäs Vietnamin sodan vastustaja, ja vuonna 1965 hän kävi Vietnamissa.


title: George McGovern

text: McGovern lähti mukaan vuoden 1968 presidentinvaalien esivaaleihin, mutta demokraattien ehdokkaaksi valittiin Hubert Humphrey, joka hävisi varsinaiset vaalit republikaanien Richard Nixonille.


title: George McGovern

text: Vuonna 1970 senaatti äänesti McGovernin ja senaattori Mark Hatfieldin ehdotuksesta lopettaa Vietnamin sota vuoden 1971 loppuun mennessä. Ehdotus hävisi äänin 55-39.


title: George McGovern

text: Vuonna 1972 McGovern lähti taas mukaan presidentinvaalien esivaaleihin, ja tällä kertaa hänestä tuli puolueen ehdokas. Hän kampanjoi muun muassa lupaamalla kotiuttaa välittömästi kaikki maan sotilaat Vietnamista. Hän myös kannatti Kuuban ja Kiinan diplomaattista tunnustamista sekä kannabiksen laillistamista. Muun muassa Bill ja Hillary Clinton työskentelivät McGovernin vaalikampanjassa.


title: George McGovern

text: McGovernin varapresidenttiehdokas, senaattori Thomas Eagleton, luopui ehdokkuudesta kahden viikon jälkeen, kun kävi ilmi, että hän oli ollut psykiatrisessa hoidossa, ja tämän tilalle McGovern valitsi Sargent Shriverin. Kaksikko hävisi istuvalle presidentti Nixonille prosentein 60 % – 38 %: he saivat äänienemmistön vain Massachusettsin osavaltiossa sekä maan pääkaupungissa Washingtonissa ja näin ollen 17 valitsijamiesten ääntä Nixonin 520 ääntä vastaan.


title: George McGovern

text: McGovernin liberalistinen näkökulma, joka keskittyi ihmisoikeuksien puolustamiseen, köyhyyden poistamiseen ja Vietnamin sodan vastustamiseen, oli iso syy hänen häviöönsä, mutta se myös vaikutti demokraattisen puolueen siirtymiseen työväenpuolueesta avoimemmaksi muun muassa naisille ja seksuaalivähemmistöille.


title: George McGovern

text: Vuonna 1974 McGovern valittiin taas senaattiin, mutta seuraavissa vaaleissa vuonna 1980 hän menetti paikkansa. Hän lähti taas mukaan presidentinvaalikisaan vuonna 1984, mutta luopui yrityksestä esivaalien alkuvaiheessa.


title: George McGovern

text: Senaatista pudottuaan McGovern työskenteli Middle East Policy Councilissa ja sitten YK:n elintarvike- ja maatalousjärjestössä. Presidentti Bill Clinton myönsi McGovernille Presidential Medal of Freedom -mitalin vuonna 2000. Seuraavana vuonna hänet nimitettiin ensimmäiseksi YK:n maailmanlaajuiseksi nälänhädän suurlähettilääksi.


title: George McGovern

text: McGovernin vaimo Eleanor (o.s. Stegeberg) kuoli 85-vuotiaana vuonna 2007. He olivat naimisissa yli 60 vuotta, ja heillä oli viisi lasta. Yksi tyttäristä, Teresa McGovern oli alkoholisti, joka jäätyi kuoliaaksi 46-vuotiaana vuonna 1994. George Mcgovern kirjoitti tyttärestään kirjan "Terry: My Daughter’s Life-and-Death Struggle With Alcoholism". Pariskunnan ainoa poika, Steven McGovern kuoli 60-vuotiaana vuonna 2012. Myös hänellä oli ollut alkoholiongelma.


title: George McGovern

text: McGovern kirjoitti useita kirjoja, muun muassa Abraham Lincolnin elämäkerran, joka julkaistiin vuonna 2009.


title: Maatin sulka

text: Muinaisen Egyptin mytologiassa Osiris punnitsi vainajan sydämen Maatin sulkaa vastaan. Jos nämä kaksi pysyivät tasapainossa, vainaja julistettiin ääneltään vilpittömäksi ja hän pääsi uuteen elämään.


title: Maatin sulka

text: Sulka oli osa Maat-jumalattaren päähinettä.


title: Legião Urbana

text: Legião Urbana on brasilialainen rock-yhtye. Se perustettiin vuonna 1982 ja se toimi laulaja Renato Russon kuolemaan vuonna 1996 asti.


title: Legião Urbana

text: Legião Urbanan ensimmäinen albumi "Legião Urbana" ilmestyi vuonna 1985. Yhtye oli hieman aiemmin tehnyt levytyssopimuksen EMI:n kanssa. Legião Urbana piti viimeisen konserttinsa marraskuussa 1995. Laulaja Renato Russo kuoli aidsiin kuukauden kuluttua "A Tempestade" -albumin julkaisusta vuonna 1996. Laulajan kuoleman jälkeen yhtye hajosi. Yhtye lauloi koko tuotantonsa portugaliksi.


title: Tomoyasu Hotei

text: Tomoyasu Hotei () (s. 1. helmikuuta 1962 Takasaki, Japani) on japanilainen muusikko, tuottaja ja näyttelijä.


title: Tomoyasu Hotei

text: Tomoyasu aloitti uransa Boøwy-yhtyeen kitaristina 1980-luvulla. Boowy oli merkittävä uranuurtaja japanilaisessa rockmusiikissa. Vuonna 1985 he esiintyivät Marqueella Lontoossa ja 1986 rikkoivat miljoonan myydyn levyn rajan "Beat Emotion" -levyllään.


title: Tomoyasu Hotei

text: Boøwyn hajottua vuonna 1988 Hotei julkaisi ensimmäisen soololevynsä "Guitarhythm" ja samalla perusti ystävänsä, Kōji Kikkawan kanssa Complex-yhtyeen, joka toimi seuraavat kaksi vuotta tehden kaksi albumia, jotka molemmat nousivat Japanin listaykkösiksi.


title: Tomoyasu Hotei

text: Hotei on myös esiintynyt elokuvissa. Hän näytteli Hiroyuki Nakanon Samurai Fictionissä sekä Junji Sakamoton Shin jingi naki tatakaissa. Molempiin elokuviin hän teki myös musiikin. Hänen kappaleensa "Battle without Honor or Humanity" soi Quentin Tarantinon elokuvassa Kill Bill.


title: Tomoyasu Hotei

text: Tomoyasu Hoteita pidetään yhtenä Japanin merkittävimmista esiintyjistä. Vaikka hän esiintyykin pääosin Japanissa, on hänet nähty useaan kertaan myös ulkomailla, mm. Belfotissa ja Roskildessa. Hän esiintyi myös vuoden 1996 Atlantan olympialaisten aloitusseremoniassa sekä vuoden 1998 olympialaisten loppujuhlassa Michael Kamenin kanssa. Myöhemmin hän julkaisi levyn "Guitar Concerto" Kamenin kanssa.


title: Tomoyasu Hotei

text: Hotei on ollut suuri tähti Japanissa jo 20 vuotta, hänen levyjään on myyty yli 25 miljoonaa kappaletta ja hänen maineensa alkaa olla tunnettu ympäri maailman. Hänen vuoden 2000 albuminsa "Supersonic Generation" julkaistiin useissa Euroopan maassa. Levyllä esiintyivät myös Ofra Haza ja Apollo 440.


title: Tomoyasu Hotei

text: Vuonna 1999 Hotei avioitui kuuluisan näyttelijän ja laulajan, Miki Imain kanssa. Hotei on ollut aikaisemmin naimisissa Kumiko Yamashitan kanssa vuosina 1986–1999.


title: Tomoyasu Hotei

text: Hän on tehnyt Apocalyptican kanssa kappaleen nimeltä Grace


title: Gabriel Batistuta

text: Gabriel Omar Batistuta, lempinimeltään Batigol, (s. 1. helmikuuta 1969 Reconquista, Santa Fe, Argentiina) on entinen argentiinalainen jalkapalloilija, joka pelasi merkittävimmän osan urastaan Fiorentinassa. Batistuta oli Argentiinan maajoukkueen kaikkien aikojen paras maalintekijä vuoteen 2016 asti kunnes Lionel Messi ohitti hänet tuossa tilastossa.


title: Gabriel Batistuta

text: Batistuta on Pelén laatimalla FIFA 100 -listalla maailman parhaista jalkapalloilijoista.


title: Gabriel Batistuta

text: Nuorempana koripalloa pelannut Batistuta aloitti ammattilaisuransa argentiinalaisessa Newell’s Old Boys -joukkueessa ja hän ehti pelata kotimaassaan vielä River Platessa ja Boca Juniorsissa ennen siirtymistään italialaisseura Fiorentinaan. Siirtoon vaikutti merkittävästi se, että kesällä 1991 Argentiina oli voittanut Copa American Batistutan ollessa turnauksen maalikuningas. Batistustan toinen kausi Italiassa päättyi seuran putoamiseen Serie B:hen, mutta hän voitti firenzeläisten luottamuksen jatkamalla seurassa putoamisesta huolimatta ja osittain tämän ansiosta hänelle pystytettiin patsas seuran stadionin ulkopuolelle (myöhemmin patsas on tosin poistettu). Nostettuaan seuran takaisin pääsarjaan Fiorentina voitti Batistutan ansiosta Italian Cupin ja Italian Super Cupin. Serie A:n maalikuninkaaksi Batistuta kruunattiin kaudella 1994-95. Kausien 1991/92 ja 1999/2000 välillä Batistuta pelasi Fiorentinassa 269 ottelua, joissa hän viimeisteli 169 maalia, seuran kaikkien aikojen parhaaksi maalintekijäksi pääsarjassa Batistuta nousi viimeisessä ottelussaan.


title: Gabriel Batistuta

text: Fiorentinasta Batistuta siirtyi AS Romaan, jossa hän oli voittamassa ensimmäisellä kaudellaan Scudettoa. Romassa argentiinalainen pelasi kaksi ja puoli kautta, kunnes hänet lainattiin Interiin. Uransa Batistuta päätti Qatarissa Al Arabi -joukkueessa. Kahdella viimeisellä kaudellaan al-Arabissa 2003–2005 Batistuta pelasi 21 ottelua ja teki 25 maalia.


title: Gabriel Batistuta

text: Argentiinan maajoukkueessa "Batigol" esiintyi ensimmäisen kerran 27.06.1991 Brasiliaa vastaan ja jo toisessa maaottelussaan teki kaksi maalia Venezuelaa vastaan. Argentiinan paidassa Batistuta teki kolmesti hattutempun, joista kaksi MM-kisoissa ja pelasi yhteensä 78 ottelua tehden 56 maalia (0,73 maalia/peli). Viimeinen maali syntyi Nigeriaa vastaan MM-2002 kisoissa.


title: Gabriel Batistuta

text: Batistuta syntyi Santa Fen provinssissa, Argentiinassa vuonna 1969. Hänen isänsä Omar Batistuta oli töissä teurastamossa ja äitinsä Gloria Batistuta oli koulun sihteeri. Batistutalla on kolme nuorempaa sisarta Elisa, Alejandra ja Garbriela.


title: Gabriel Batistuta

text: Batistusta tapasi tulevan vaimonsa Irina Fernándezin 16-vuotiaana. He menivät naimisiin 28. syyskuuta 1990. Pariskunnalla on neljä poikaa Thiago (s.1992), Lucas (s.1997), Joaquín (s.1999) ja Shamel (s.2000).


title: Jääkiekko kesäolympialaisissa 1920

text: Jääkiekko oli ensimmäistä kertaa olympialaisten ohjelmassa vuonna 1920 Antwerpenin kesäolympialaisissa. Jääkiekkoturnaus oli määrä järjestää jo vuoden 1916 olympialaisissa, mutta kisat peruttiin ensimmäisen maailmansodan takia. Talviolympialaisia ei vielä vuonna 1920 järjestetty, ja olympialaisten jääkiekkoturnaus pelattiin jo huhtikuussa, jolloin jäätä voitiin vielä ylläpitää kisojen peliareenalla. Varsinaiset olympialaiset alkoivat vasta elokuussa.


title: Jääkiekko kesäolympialaisissa 1920

text: Kanadalaisin säännöin pelattava jääkiekko oli saanut jalansijaa Euroopassa 1900-luvun alussa, Pohjoismaissa laji sen sijaan oli vielä melko tuntematon. Ruotsin maajoukkue koostuikin pääasiassa jääpalloilijoista. Ajatuksen Ruotsin jääkiekkomaajoukkueen perustamisesta keksi yhdysvaltalainen Raoul Le Mat, joka oli tutustunut Ruotsissa jääpalloon. Hän oli vakuuttunut ruotsalaisten jääpalloilijoiden taidoista myös kanadalaisessa jääkiekossa, ja hän toimi myös maajoukkueen valmentajana.


title: Jääkiekko kesäolympialaisissa 1920

text: Koska kisoihin osallistui seitsemän joukkuetta, turnaus pelattiin järjestelmällä jota kutsuttiin Bergvallin karsintajärjestelmäksi ruotsalaisen Erik Bergvallin mukaan. Finaalin jälkeen pelattiin vielä kaksiosaiset ottelut hopea- ja pronssimitaleista. Ottelusäännöt poikkesivat nykyisistä säännöistä, sillä kentällä oli kerrallaan seitsemän pelaajaa joukkuetta kohden, eikä vaihtoja tunnettu. Ottelut pelattiin kahdessa 20 minuutin jaksossa. Kussakin joukkueessa yksi seitsemästä kenttäpelaajasta pelasi ”roverina”.


title: Jääkiekko kesäolympialaisissa 1920

text: Turnaus oli ensimmäinen Euroopassa järjestetty jääkiekkoturnaus, jossa Yhdysvallat ja Kanada olivat mukana. Kansainvälinen jääkiekkoliitto IIHF antoi jälkikäteen turnaukselle maailmanmestaruuskisojen arvon.


title: Jääkiekko kesäolympialaisissa 1920

text: Historiallisen ensimmäisen jääkiekon olympiakullan voitti Kanada, jossa jääkiekko oli kansallisurheilun asemassa. Ainoastaan Yhdysvallat pystyi haastamaan Kanadan tasaväkisesti. Pohjoisamerikkalaiset olivat ylivoimaisia eurooppalaisiin nähden. Kanadaa edusti turnauksessa seurajoukkue Winnipeg Falcons.


title: Jääkiekko kesäolympialaisissa 1920

text: Ranska ei pelannut ensimmäisellä kierroksella.


title: Jääkiekko kesäolympialaisissa 1920

text:
1.
2.
3.
4.
5.
5.
5.


title: Leka Anwar Zog Reza Baudouin Msiziwe

text: Leka Anwar Zog Reza Baudouin Msiziwe (s. 26. maaliskuuta 1982, Sandton, Etelä-Afrikka) on Albanian kruununprinssi Leka Zogunin ja tämän australialaisen vaimon Susan Cullen-Wardin ainoa lapsi. Hänen isoisänsä oli Zogu I, Albanian viimeinen kuningas. Isänsä kuoltua marraskuussa 2011 Leka Zogu nuoremmasta tuli entisen kuningassuvun päämies.


title: Leka Anwar Zog Reza Baudouin Msiziwe

text: Lekan etunimi on hänen isänsä mukaan, mutta nimi "Anwar" tulee Egyptin entisen presidentin Anwar Sadatin mukaan, nimi "Reza" tulee Persian entisen shaahin Mohammad Reza Pahlavin mukaan ja nimi "Baudouin" tulee Belgian entisen kuninkaan Baudouin I:n mukaan. "Msiziwe" on zulu-nimi.


title: Leka Anwar Zog Reza Baudouin Msiziwe

text: Leka Zogu nuorempi syntyi Sandtonissa Etelä-Afrikassa. Sairaalan yksityinen vuodeosasto, jossa hän syntyi, muutettiin virallisesti Albanian maaperäksi 24 tunniksi, koska Leka Zogu nuoremman piti syntyä Albanian maaperällä.


title: Leka Anwar Zog Reza Baudouin Msiziwe

text: Hän on toiminut Albanian ulkoministeriön neuvonatajana 2006-2009 ja sisäministerin neuvonantajana 2009-2012.


title: Leka Anwar Zog Reza Baudouin Msiziwe

text: Leka asuu yksityisessä talossa Tiranassa, vaikka hän on vaatinut, että Albanian hallitus luovuttaa kuninkaallisen palatsin hänen käyttöönsä.


title: Leka Anwar Zog Reza Baudouin Msiziwe

text: Leka Zog puhu sujuvasti albaniaa, ranskaa, englantia, zulua ja italiaa.


title: AirBaltic

text: A/S Air Baltic Corporation, lyhennettynä AirBaltic tai airBaltic , on Latvian kansallinen lentoyhtiö, joka on perustettu vuonna 1995. Yhtiön pääkonttori sijaitsee Riiassa, ja suurin osa lennoista operoidaan Riian kansainväliseltä lentoasemalta. Kohteita yhtiöllä on 67, ja sen laivasto koostuu 25 lentokoneesta, joiden lisäksi sillä on kahdeksan konetta tilauksessa. Latvian valtio omistaa yhtiön osakkeista 53 prosenttia, toimitusjohtaja Bertolt Flick 47 prosenttia.


title: AirBaltic

text: AirBalticin muita solmukohtia ovat Vilnan kansainvälinen lentoasema ja Tallinnan Lennart Meri -lentoasema. Lisäksi yhtiö ilmoitti 23. syyskuuta 2010 perustavansa uuden solmukohdan Oulun lentoasemalle. Yhtiöllä oli aiemmin tiivistä yhteistyötä Scandinavian Airlines -lentoyhtiön kanssa, muun muassa kanta-asiakasohjelman muodossa. AirBaltic työllistää noin 790 ihmistä.


title: AirBaltic

text: Vuonna 1996 airBaltic sai ensimmäisen Avro RJ70 -koneensa. Samana vuonna airBaltic liittyi SAS:n EuroBonus-yhteistyöhön. Vuonna 1997 aloitettiin rahtitoiminnot, ja vuonna 1998 yhtiön laivastoon liittyi Fokker 50 -konetyyppi. Vuonna 1999 tällä konetyypillä korvattiin Saab 340 -koneet.


title: AirBaltic

text: Ensimmäiset Boeing 737-500 -koneet liittyivät airBalticin laivastoon vuonna 2003. 1. kesäkuuta 2004 airBaltic aloitti toiminnot Liettuan pääkaupungin Vilnan lentoasemalla, josta se alkoi lentää viiteen kohteeseen. Lokakuussa 2004 lentoyhtiö alkoi käyttää nimestään muotoa "airBaltic".


title: AirBaltic

text: Nykysin airBalticin 30 koneen laivasto koostuu Airbussin A220, Boeingin 737-500- ja 737-300- ja Bombardierin Q400 NextGen -koneista. Vuonna 2016 airBalticille saapuivat ensimmäiset Airbus A220 -koneet. Yhtiö ilmoitti luopuvansa potkurikoneista vuoteen 2021 mennessä tai aiemmin, jos se saa leasing-koneilleen uudet käyttäjät.


title: AirBaltic

text: Tammikuussa 2007 airBalticin reittiverkko kattoi 34 kohdetta Riiasta, 12 Vilnasta ja kaksi Kaliningradista. Vuoteen 2009 tultaessa on liikenne Vilnassa huomattavasti vähentynyt, sillä yhtiö lentää Vilnasta enää kolmeen kohteeseen. Yhtiö on vuonna 2009 aloittanut useita välilaskullisia reittejä, joiden avulla se on luonut uudet reitit Linköping–Bergen, Linköping–Stavanger, Tampere–Kuopio, Turku–Oulu sekä Turku–Tallinna. Kyseisiä reittejä ei kuitenkaan enää lennetä.


title: AirBaltic

text: Yhtiön hallituksen puheenjohtaja ja toimitusjohtaja on Martin Gauss. Muun johtoryhmän muodostavat Martin Sedlacky (COO) ja Vitolds Jakovlevs (CFO).


title: AirBaltic

text: Yhtiön tilanne kesäkuussa 2011 oli, että airBaltic oli joutumassa konkurssiin, sillä viiden ensimmäisen kuukauden aikana sen tappiot olivat lähes 26 miljoonaa euroa. Väitteitä vararikkouhasta oli liikkunut jo pitkään. Tilanteen syynä talousministeri Artis Kampars piti sitä, että yrityksestä siirrettiin rahaa sen oheistoimintoja hoitaviin yrityksiin, joiden omistajia ei tiedetty. Yhtiö oli yhtenä epäiltynä rikostutkinassa, jossa tutkinnan kohteina oli myös korkeiden virkamiesten ja poliitikkojen toimia. Epäiltiin muun muassa, että yhtiön johtaja Bertolt Flick olisi solminut poliitikko Ainas Slesersin kanssa ”fiktiivisiä sopimuksia”, joiden piti koskea mainostilan ostoa, mutta todellisuudessa rahoitettiinkin Sleserin vaalikampanjointia.


title: AirBaltic

text: AirBaltic avasi 17. joulukuuta 2013 uuden reitin Riiasta Abu Dhabiin yhteistyössä Etihad Airwaysin kanssa.


title: AirBaltic

text: Elokuussa 2018 sen laivaston keski-ikä oli 10 vuotta.


title: Magnus Wegelius

text: Karl Magnus Wegelius (20. elokuuta 1884 Hattula – 9. joulukuuta 1936 Englanti) oli suomalainen voimistelija, yleisurheilija, ampuja ja viisinkertainen olympiamitalisti. Wegelius on harvoja suomalaisia, jotka ovat voittaneet olympiamitalin kahdessa täysin erilaisessa lajissa. Hän menehtyi lento-onnettomuudessa Englannissa. Seuratasolla Wegelius edusti Suomen Metsästysyhdistystä, Porin Tarmoa ja Helsingin Kisa-Veikkoja.


title: Magnus Wegelius

text: Wegelius voitti SM-tasolla Suomen-mestaruuden hirviammunnassa vuosina 1914, 1921, 1922 ja 1926–1928.


title: S.O.D.

text: S.O.D. eli Stormtroopers Of Death on yhdysvaltalainen thrash metal- ja punk-vaikutteinen projektiyhtye.


title: S.O.D.

text: Yhtyeen perustivat vuonna 1985 Anthraxin jäsenet Scott Ian ja Charlie Benante sekä Anthraxin entinen basisti Dan Lilker. Laulajaksi he hankkivat New Yorkista kotoisin olevan Psychos- ja M.O.D.-yhtyeissä vaikuttaneen Billy Milanon.


title: Kalle Kustaa Lappalainen

text: Kaarlo "Kalle" Kustaa Lappalainen (30. syyskuuta 1877 – 9. toukokuuta 1965) oli suomalainen ampuja ja olympiamitalisti.


title: Kalle Kustaa Lappalainen

text: Lappalainen saavutti kaksi mitalia Antwerpenin 1920 kesäolympialaisissa. Hopeaa hän sai hirviammunnan kertalaukausten joukkuekilpailussa ja pronssia sotilaskivääriammunnan joukkuekilpailussa (300 metriä, makuu). Hän osallistui myös muihin ampumalajeihin Antwerpenissä mutta ei saavuttanut niissä mitaleita.


title: Kalle Kustaa Lappalainen

text: Suomen mestaruuden Lappalainen voitti hirviammunnan kertalaukauksilla 1920 ja vapaakiväärin 3 × 30 laukauksella 1921 pistein 709. Hän toimi Suomen Ampujainliiton johtokunnassa.